|  |
| --- |
| **9. การจัดการ** |

**(1) โครงสร้างการจัดการ**

โครงสร้างการจัดการของบริษัท ประกอบด้วยคณะกรรมการทั้งหมด 6 คณะ คือ คณะกรรมการบริษัท คณะกรรมการตรวจสอบ คณะกรรมการสรรหาและกำหนดค่าตอบแทน คณะกรรมการกำกับดูแลกิจการที่ดี คณะกรรมการบริหารความเสี่ยง และคณะกรรมการจัดการ ซึ่งคณะกรรมการแต่ละคณะจะมีหน้าที่และความรับผิดชอบสรุปได้ดังนี้

**1. คณะกรรมการบริษัท**

ณ วันที่ 31 ธันวาคม 2555 คณะกรรมการบริษัท ประกอบด้วยกรรมการจำนวน 14 คน ประกอบด้วย

* กรรมการที่เป็นผู้บริหาร 1 คน
* กรรมการที่ไม่เป็นผู้บริหาร 5 คน
* กรรมการอิสระ 8 คน

รายชื่อของคณะกรรมการบริษัท ประกอบด้วย

1. นายวิทย์ วิริยประไพกิจ ประธานกรรมการบริษัท

2. นายสมชาย สกุลสุรรัตน์ รองประธานกรรมการบริษัท และกรรมการอิสระ

3. นางเกษรี ณรงค์เดช กรรมการบริษัท และกรรมการอิสระ

4. นายทองฉัตร หงศ์ลดารมภ์ กรรมการบริษัท และกรรมการอิสระ

5. นายศิริพล ยอดเมืองเจริญ กรรมการบริษัท และกรรมการอิสระ

6. นางธาริษา วัฒนเกส กรรมการบริษัท และกรรมการอิสระ

7. นายประทีป บุปผาอินทร์ กรรมการบริษัท และกรรมการอิสระ

8. นายเพิ่มพูน ไกรฤกษ์ กรรมการบริษัท และกรรมการอิสระ

9. นายญาณศักดิ์ มโนมัยพิบูลย์ กรรมการบริษัท และกรรมการอิสระ

10. นายทวีศักดิ์ เสนาณรงค์ กรรมการบริษัท

11. นายสมชาย พิพิธวิจิตรกร กรรมการบริษัท

12. นายกมล จันทิมา กรรมการบริษัท

13. นายปิยะ วิริยประไพกิจ กรรมการบริษัท

14. นายวิน วิริยประไพกิจ กรรมการบริษัท

หมายเหตุ ลำดับที่ 6 ได้ลาออกจากกรรมการบริษัทและกรรมการอิสระ ตั้งแต่วันที่ 22 กุมภาพันธ์ 2556

ข้อกำหนดเกี่ยวกับจำนวนและคุณสมบัติของกรรมการอิสระ

(1) โครงสร้างคณะกรรมการบริษัท ต้องมีกรรมการอิสระอย่างน้อยหนึ่งในสามของจำนวนกรรมการทั้งหมดของบริษัท แต่ต้องไม่น้อยกว่าสามคน

(2) กรรมการอิสระแต่ละคนของบริษัท ต้องเป็นไปตามหลักเกณฑ์ดังต่อไปนี้

(ก) ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

(ข) ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

(ค) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

(ง) ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ในลักษณะที่อาจเป็นการขัดขวางการใช้วิจารณญาณอย่างอิสระของตน รวมทั้งไม่เป็นหรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

ความสัมพันธ์ทางธุรกิจตามวรรคหนึ่ง รวมถึงการทำรายการทางการค้าที่กระทำเป็นปกติเพื่อประกอบกิจการ การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้บริษัทหรือคู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละสามของสินทรัพย์ที่มีตัวตนสุทธิของบริษัทหรือตั้งแต่ยี่สิบล้านบาทขึ้นไป แล้วแต่จำนวนใดจะต่ำกว่า ทั้งนี้ การคำนวณภาระหนี้ดังกล่าว ให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกันโดยอนุโลม แต่ในการพิจารณาภาระหนี้ดังกล่าว ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

(จ) ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้น  
รายใหญ่ หรือผู้มีอำนาจควบคุมของบริษัทสังกัดอยู่ เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

(ฉ) ไม่เป็นหรือเคยเป็นผู้ให้บริการทางวิชาชีพใด ๆ ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้น  
ที่มีนัย ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

(ช) ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้น  
รายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

(ซ) ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย

(ฌ) ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ภายหลังที่ได้รับการแต่งตั้งให้เป็นกรรมการอิสระที่มีลักษณะเป็นไปตามวรรคหนึ่ง (ก) ถึง (ฌ) แล้ว กรรมการอิสระอาจได้รับมอบหมายจากคณะกรรมการให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท โดยมีการตัดสินใจในรูปแบบขององค์คณะ (Collective Decision) ได้

**หมายเหตุ**

ผู้ที่เกี่ยวข้อง หมายความว่า บุคคลตามมาตรา 258 แห่งประราชบัญญัติหลักทรัพย์และตลาดหลักทรัพย์

* ผู้ถือหุ้นที่มีนัย หมายความว่า ผู้ถือหุ้นในกิจการใดเกินกว่าร้อยละสิบของจำนวนหุ้นที่มีสิทธิออกเสียง  
  ทั้งหมดของกิจการนั้น และการถือหุ้นดังกล่าวให้นับรวมหุ้นที่ถือโดยผู้ที่เกี่ยวข้องด้วย
* หุ้นส่วน หมายความว่า บุคคลที่ได้รับมอบหมายจากสำนักงานสอบบัญชี หรือผู้ให้บริการทางวิชาชีพ ให้เป็นผู้ลงลายมือชื่อในรายงานการสอบบัญชี หรือรายงานการให้บริการทางวิชาชีพ (แล้วแต่กรณี)   
  ในนามของนิติบุคคลนั้น

กรรมการที่มีส่วนร่วมบริหารงาน หมายความว่า กรรมการที่ดำรงตำแหน่งเป็นผู้บริหาร กรรมการที่ทำหน้าที่รับผิดชอบเยี่ยงผู้บริหารและกรรมการที่มีอำนาจลงนามผูกพัน เว้นแต่แสดงได้ว่าเป็นการลงนามผูกพันตามรายการที่คณะกรรมการมีมติอนุมัติไว้แล้ว และเป็นการลงนามร่วมกับกรรมการรายอื่น

* บริษัทย่อยลำดับเดียวกัน หมายถึง บริษัทย่อยตั้งแต่สองบริษัทขึ้นไปที่มีบริษัทใหญ่เป็นบริษัทเดียวกัน

กรรมการซึ่งมีอำนาจลงลายมือชื่อแทนบริษัทคือ นายวิทย์ วิริยประไพกิจ หรือนายกมล จันทิมา หรือ  
นายสมชาย พิพิธวิจิตรกร หรือนายปิยะ วิริยประไพกิจ หรือนายวิน วิริยประไพกิจ กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท

**อำนาจหน้าที่ของคณะกรรมการบริษัท**

1. คณะกรรมการมีอำนาจและหน้าที่ในการดำเนินกิจการของบริษัทด้วยความรับผิดชอบ ความระมัดระวัง และความซื่อสัตย์สุจริต รวมทั้ง ต้องปฏิบัติให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้นของบริษัท
2. คณะกรรมการมีอำนาจที่จะมอบหมายอำนาจให้แก่บุคคลธรรมดาหรือให้แก่นิติบุคคล ไม่ว่าบุคคลธรรมดานั้นจะเป็นกรรมการของบริษัทหรือไม่ก็ตาม ในการที่จะกระทำการใดๆ ในนามของบริษัท และการลงลายมือชื่อของผู้รับมอบอำนาจดังกล่าวนั้นให้ถือว่ามีผลผูกพันบริษัทได้ภายใต้ข้อจำกัดในการ  
   ลงลายมือชื่อของผู้รับมอบอำนาจตามที่คณะกรรมการเป็นผู้กำหนด คณะกรรมการอาจมอบหมายให้กรรมการคนหนึ่งหรือหลายคนปฏิบัติการอย่างใดอย่างหนึ่งแทนคณะกรรมการก็ได้
3. คณะกรรมการต้องประชุมอย่างน้อยสามเดือนต่อครั้ง
4. คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัท การประชุมใหญ่ผู้ถือหุ้นอื่นใดเรียกว่าการประชุมวิสามัญ ซึ่งคณะกรรมการจะเรียกประชุมผู้ถือหุ้นเป็นการประชุมวิสามัญเมื่อใดก็ได้สุดแต่จะเห็นสมควร หรือเมื่อผู้ถือหุ้นรวมกันนับจำนวนหุ้นได้ไม่น้อยกว่าหนึ่งในห้าของจำนวนหุ้นที่จำหน่ายได้ทั้งหมด หรือผู้ถือหุ้นไม่น้อยกว่ายี่สิบห้าคน ซึ่งมีหุ้นนับรวมกันได้ไม่น้อยกว่าหนึ่งในสิบของจำนวนหุ้นที่จำหน่ายได้ทั้งหมด ได้เข้าชื่อกันทำหนังสือโดยระบุเหตุผลและวัตถุประสงค์ในการที่ขอให้เรียกประชุมไว้โดยชัดเจน ขอให้คณะกรรมการเรียกประชุมผู้ถือหุ้นเป็นการประชุมวิสามัญ ในกรณีที่ผู้ถือหุ้นร้องขอ คณะกรรมการ  
   ต้องจัดประชุมภายในหนึ่งเดือนนับแต่วันที่ได้รับหนังสือจากผู้ถือหุ้น
5. คณะกรรมการต้องจัดให้มีการทำงบดุลและบัญชีกำไรขาดทุน ณ วันสิ้นสุดของรอบปีบัญชีของบริษัทเสนอต่อที่ประชุมผู้ถือหุ้นในการประชุมสามัญประจำปีเพื่อพิจารณาอนุมัติ คณะกรรมการต้องจัดให้ผู้สอบบัญชีตรวจสอบให้เสร็จก่อนนำเสนอต่อที่ประชุมผู้ถือหุ้น
6. คณะกรรมการต้องจัดให้มีเลขานุการบริษัทรับผิดชอบดำเนินการตามที่กฎหมายกำหนดในนามของบริษัทหรือคณะกรรมการ

ในกรณีที่เลขานุการบริษัทพ้นจากตำแหน่งหรือไม่อาจปฏิบัติหน้าที่ได้ ให้คณะกรรมการแต่งตั้งเลขานุการบริษัทคนใหม่ภายในเก้าสิบวันนับแต่วันที่เลขานุการบริษัทคนเดิมพ้นจากตำแหน่งหรือ  
ไม่อาจปฏิบัติหน้าที่ และให้คณะกรรมการมีอำนาจมอบหมายให้กรรมการคนใดคนหนึ่งปฏิบัติหน้าที่แทนในช่วงเวลาดังกล่าว

ให้ประธานกรรมการแจ้งชื่อเลขานุการบริษัทต่อสำนักงานคณะกรรมการกำกับหลักทรัพย์และตลาดหลักทรัพย์ภายในสิบสี่วันนับแต่วันที่จัดให้มีผู้รับผิดชอบในตำแหน่งดังกล่าว และให้แจ้ง  
ให้สำนักงานคณะกรรมการกำกับหลักทรัพย์และตลาดหลักทรัพย์ทราบถึงสถานที่เก็บเอกสารตามที่กฎหมายกำหนดด้วย

**2. คณะกรรมการตรวจสอบ**

­ ณ วันที่ 31 ธันวาคม 2555 คณะกรรมการตรวจสอบ ประกอบด้วยกรรมการจำนวน 3 คน วาระการดำรงตำแหน่งคราวละ 3 ปี (ตั้งแต่วันที่ 30 มิถุนายน 2554 ถึงวันที่ 29 มิถุนายน 2557) ดังนี้

1. นางเกษรี ณรงค์เดช ประธานกรรมการตรวจสอบ

2. นายประทีป บุปผาอินทร์ กรรมการตรวจสอบ

3. นายเพิ่มพูน ไกรฤกษ์ กรรมการตรวจสอบ

โดยกรรมการตรวจสอบทั้ง 3 คนดังกล่าว มีความรู้และประสบการณ์เพียงพอที่จะสามารถทําหน้าที่ในการสอบทานความน่าเชื่อถือของงบการเงิน

**ขอบเขต อำนาจ หน้าที่ และความรับผิดชอบของคณะกรรมการตรวจสอบ**

1. สอบทานให้บริษัทมีรายงานทางการเงินอย่างถูกต้องและเพียงพอ
2. สอบทานให้บริษัทมีระบบการควบคุมภายใน (Internal Control) และระบบการตรวจสอบภายใน (Internal Audit) ที่เหมาะสมและมีประสิทธิผล รวมทั้งพิจารณาความเป็นอิสระของสำนักตรวจสอบภายใน ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างผู้บริหารสูงสุดของสำนักตรวจสอบภายใน
3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ และกฎหมายที่เกี่ยวข้อง กับธุรกิจของบริษัท รวมทั้ง กฎ/ ระเบียบ/ ประกาศ/ คำสั่ง ที่ออกโดยอาศัยอำนาจตามกฎหมายดังกล่าว
4. สอบทานระบบการบริหารความเสี่ยงของบริษัท โดยมุ่งเน้นในความเสี่ยงที่สำคัญของบริษัท
5. พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท
6. พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์ ให้เป็นไปตามกฎหมายว่าด้วยหลักทรัพย์และตลาดหลักทรัพย์ และกฎหมายที่เกี่ยวข้องกับธุรกิจของบริษัท รวมทั้ง กฎ/ ระเบียบ/ ประกาศ/ คำสั่ง ที่ออกโดยอาศัยอำนาจตามกฎหมายดังกล่าว
7. พิจารณาว่าจ้างที่ปรึกษาเฉพาะกิจ ในกรณีที่ต้องการคำแนะนำหรือความรู้จากผู้เชี่ยวชาญเฉพาะด้าน ด้วยค่าใช้จ่ายของบริษัท
8. ปฏิบัติการอื่นใดตามที่คณะกรรมการบริษัทมอบหมาย
9. ในการปฏิบัติหน้าที่ของคณะกรรมการตรวจสอบหากพบหรือมีข้อสงสัยว่ามีรายการหรือการกระทำดังต่อไปนี้ ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท   
   ให้คณะกรรมการตรวจสอบรายงานต่อคณะกรรมการของบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

9.1 รายการที่เกิดความขัดแย้งทางผลประโยชน์

9.2 การทุจริต หรือมีสิ่งผิดปกติหรือมีความบกพร่องที่สำคัญในระบบการควบคุมภายใน

9.3 การฝ่าฝืนตามกฎหมายว่าด้วยหลักทรัพย์และตลาดหลักทรัพย์ และกฎหมายที่เกี่ยวข้องกับธุรกิจของบริษัท รวมทั้ง กฎ/ ระเบียบ/ ประกาศ/ คำสั่ง ที่ออกโดยอาศัยอำนาจตามกฎหมายดังกล่าว

1. รายงานผลการดำเนินงานของคณะกรรมการตรวจสอบ ให้คณะกรรมการบริษัททราบอย่างน้อยปีละสองครั้ง
2. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท ซึ่งรายงานดังกล่าวต้องลงนามโดยประธานกรรมการตรวจสอบ และต้องประกอบด้วยข้อมูลตามหลักเกณฑ์และข้อกำหนดของตลาดหลักทรัพย์แห่งประเทศไทย

**3. คณะกรรมการสรรหาและกำหนดค่าตอบแทน**

­­­ ณ วันที่ 31 ธันวาคม 2555 คณะกรรมการสรรหาและกำหนดค่าตอบแทน ประกอบด้วยกรรมการจำนวน   
3 คน วาระการดำรงตำแหน่งคราวละ 3 ปี (ตั้งแต่วันที่ 1 กันยายน 2554 ถึงวันที่ 31 สิงหาคม 2557) ดังนี้

1. นายศิริพล ยอดเมืองเจริญ ประธานกรรมการสรรหาและกำหนดค่าตอบแทน

2. นายสมชาย พิพิธวิจิตรกร กรรมการสรรหาและกำหนดค่าตอบแทน

3. นายปิยะ วิริยประไพกิจ กรรมการสรรหาและกำหนดค่าตอบแทน­­­

**ขอบเขต หน้าที่ และความรับผิดชอบของคณะกรรมการสรรหาและกำหนดค่าตอบแทน**

1. คัดเลือก สรรหาบุคคลที่ควรได้รับการเสนอชื่อเป็นกรรมการบริษัทหรือกรรมการผู้จัดการใหญ่ อย่างมีหลักเกณฑ์ และโปร่งใส รวมทั้งจากรายชื่อต่างๆ ที่ผู้ถือหุ้นแนะนำ (ถ้ามี)

บุคคลที่ได้รับการเสนอชื่อต้องมีความรู้ ความสามารถ ความเป็นอิสระ ปฏิบัติหน้าที่กรรมการด้วยความระมัดระวัง ด้วยความซื่อสัตย์ สามารถทุ่มเทอุทิศเวลาได้อย่างเต็มเม็ดเต็มหน่วย มีอายุที่เหมาะสม มีสุขภาพร่างกายที่แข็งแรง และมีจิตใจที่สมบูรณ์ สามารถเข้าร่วมประชุมคณะกรรมการอย่างสม่ำเสมอ มีการเตรียมตัวเป็นการล่วงหน้าก่อนการประชุมอย่างดี มีส่วนร่วมสร้างสรรค์ในการประชุม มีความตรงไปตรงมา มีความกล้าหาญในการแสดงความคิดเห็นในที่ประชุม มีประวัติการทำงานและจริยธรรมที่ดีงาม

ทั้งนี้ คณะกรรมการสรรหาและกำหนดค่าตอบแทนจะให้ความสำคัญต่อผู้มีทักษะ ประสบ  
การณ์ วิชาชีพ คุณสมบัติเฉพาะในด้านต่างๆ ที่คณะกรรมการบริษัทยังขาดอยู่ และมีความจำเป็นต่อธุรกิจก่อนเป็นลำดับต้น เพื่อให้องค์ประกอบของคณะกรรมการบริษัทมีความสมบูรณ์ และเป็นประโยชน์สูงสุดแก่บริษัท นอกจากนี้จะพิจารณาถึงการดำรงตำแหน่งกรรมการในบริษัทอื่นหลายแห่งในขณะเดียวกันด้วยว่าจะมีผลกระทบต่อบริษัทหรือไม่ และพิจารณาปัญหาที่อาจมีผลประโยชน์ขัดกัน (Conflict of Interest) ของกรรมการบริษัทและกรรมการผู้จัดการใหญ่ด้วย

2. ขอรับข้อคิดเห็นต่างๆ จากคณะกรรมการบริษัท (ถ้ามี) เพื่อประกอบการพิจารณาคัดเลือกสรรหาด้วย ก่อนนำเสนอให้คณะกรรมการบริษัทหรือที่ประชุมผู้ถือหุ้นแล้วแต่กรณี เพื่อพิจารณาต่อไป

3. พิจารณาแนวทางการกำหนดค่าตอบแทนให้แก่คณะกรรมการบริษัท คณะกรรมการชุดต่างๆ ที่คณะกรรมการบริษัทแต่งตั้งขึ้น และกรรมการผู้จัดการใหญ่ ซึ่งค่าตอบแทนนี้ให้รวมถึงค่าเบี้ยประชุม โบนัสประจำปี ใบสำคัญแสดงสิทธิในการซื้อหุ้นสามัญของบริษัท และผลประโยชน์อื่นๆ ทั้งที่เป็น  
ตัวเงินและไม่ใช่ตัวเงินด้วย รวมทั้งพิจารณาโครงสร้างค่าตอบแทนผู้บริหารระดับสูง โดยให้มีการกำหนดหลักเกณฑ์หรือวิธีการกำหนดค่าตอบแทน และโครงสร้างค่าตอบแทนที่เป็นธรรมและ  
สมเหตุผล

4. พิจารณาทบทวนอัตราค่าตอบแทนของคณะกรรมการบริษัท คณะกรรมการชุดต่างๆ ที่คณะกรรมการบริษัทแต่งตั้งขึ้น กรรมการผู้จัดการใหญ่ และโครงสร้างค่าตอบแทนของผู้บริหารระดับสูง โดยพิจารณาเทียบเคียงกับแนวทางปฏิบัติในอุตสาหกรรมและแนวปฏิบัติบริษัทจดทะเบียนในตลาดหลักทรัพย์แห่งประเทศไทย ขอบเขตหน้าที่ความรับผิดชอบ และเชื่อมโยงกับผลปฏิบัติงานของบริษัทด้วย

5. ปฏิบัติการอื่นใดตามที่คณะกรรมการบริษัทมอบหมายอันเกี่ยวเนื่องกับการสรรหาและกำหนดค่าตอบแทนกรรมการบริษัทและกรรมการผู้จัดการใหญ่

อนึ่ง คณะกรรมการสรรหาและกำหนดค่าตอบแทนอาจหาความเห็นจากที่ปรึกษาภายนอกเกี่ยวกับเรื่องการสรรหาและกำหนดค่าตอบแทนเมื่อเห็นว่ามีความจำเป็นและเหมาะสม รวมทั้งให้กรรมการสรรหาและกำหนดค่าตอบแทนได้รับการอบรมและเสริมสร้างความรู้ในเรื่องที่เกี่ยวข้องต่อการดำเนินงานของคณะกรรมการสรรหาและกำหนดค่าตอบแทนได้ด้วย โดยบริษัทเป็นผู้รับผิดชอบค่าใช้จ่าย

**4. คณะกรรมการกำกับดูแลกิจการที่ดี**

­­­ ณ วันที่ 31 ธันวาคม 2555 คณะกรรมการกำกับดูแลกิจการที่ดี ประกอบด้วยกรรมการจำนวน 3 คน   
วาระการดำรงตำแหน่งคราวละ 3 ปี (ตั้งแต่วันที่ 4 ธันวาคม 2553 ถึงวันที่ 3 ธันวาคม 2556) ดังนี้

1. นายสมชาย สกุลสุรรัตน์ ประธานกรรมการกำกับดูแลกิจการที่ดี

2. นายกมล จันทิมา กรรมการกำกับดูแลกิจการที่ดี

3. นายประทีป บุปผาอินทร์ กรรมการกำกับดูแลกิจการที่ดี

**ขอบเขต หน้าที่ และความรับผิดชอบของคณะกรรมการกำกับดูแลกิจการที่ดี**

1. เสนอทบทวนนโยบายการกำกับดูแลกิจการที่ดีของบริษัทต่อคณะกรรมการบริษัท โดยยึดมั่นในปรัชญาในการดำเนินธุรกิจและจริยธรรมธุรกิจของบริษัท รวมทั้งให้เปรียบเทียบกับหลักการกำกับดูแลกิจการที่ดีที่เป็นสากล

2. พัฒนาและทบทวนกระบวนการหรือแนวปฏิบัติในการกำกับดูแลกิจการที่ดีเพื่อนำเสนอหรือแนะนำต่อคณะกรรมการบริษัท

3. ติดตามดูแลการปฏิบัติงานของฝ่ายจัดการให้เป็นไปตามนโยบายและแนวปฏิบัติในการกำกับดูแลกิจการที่ดีของบริษัทที่ได้รับอนุมัติจากคณะกรรมการบริษัท

4. ให้คำปรึกษาฝ่ายจัดการเรื่อง ความรับผิดชอบต่อสังคมของบริษัท (Corporate Social Responsibility - CSR)

5. กำกับดูแลให้ฝ่ายจัดการของบริษัทมีแผนปฏิบัติงานที่ชัดเจนในการปฏิบัติตามนโยบาย CSR และติดตามผลการปฏิบัติตามแผนงานของฝ่ายจัดการ เพื่อรายงานต่อคณะกรรมการบริษัท

6. ทบทวนปรัชญาในการดำเนินธุรกิจ จริยธรรมธุรกิจ จริยธรรมกรรมการ จริยธรรมของพนักงาน และแนวปฏิบัติที่เกี่ยวข้องตามความเหมาะสม เพื่อนำเสนอต่อคณะกรรมการบริษัท

7. พิจารณาว่าจ้างที่ปรึกษาเฉพาะกิจจากภายนอกเกี่ยวกับเรื่องการกำกับดูแลกิจการที่ดี เมื่อเห็นว่ามีความจำเป็นและเหมาะสม ด้วยค่าใช้จ่ายของบริษัท

8. ให้กรรมการกำกับดูแลกิจการที่ดีได้รับการอบรมเสริมสร้างความรู้ในเรื่องที่เกี่ยวข้องต่อการดำเนินงานของคณะกรรมการกำกับดูแลกิจการที่ดีได้ ด้วยค่าใช้จ่ายของบริษัท

9. ปฏิบัติการอื่นใดตามที่คณะกรรมการบริษัทมอบหมายอันเกี่ยวเนื่องกับการกำกับดูแลกิจการที่ดี

10. รายงานผลการดำเนินงานเกี่ยวกับการกำกับดูแลกิจการของบริษัทต่อคณะกรรมการบริษัทเพื่อทราบตามวาระและโอกาสอันควร อย่างน้อยปีละสองครั้ง และต้องรายงานโดยพลันต่อคณะกรรมการบริษัทเพื่อทราบหรือพิจารณาในกรณีที่มีเรื่องซึ่งมีผลกระทบต่อบริษัทอย่างมีนัยสำคัญ รวมทั้งให้ความเห็นหรือข้อเสนอแนะเพื่อปรับปรุงแก้ไขตามความเหมาะสม

11. รายงานการกำกับดูแลกิจการของบริษัทต่อผู้ถือหุ้นเพื่อทราบเป็นประจำทุกปี โดยเปิดเผยไว้ในรายงานประจำปี (แบบ 56-2) ของบริษัท

**5. คณะกรรมการบริหารความเสี่ยง**

ณ วันที่ 31 ธันวาคม 2555 คณะกรรมการบริหารความเสี่ยง ประกอบด้วยกรรมการจำนวน 3 คน วาระการดำรงตำแหน่งคราวละ 3 ปี (ตั้งแต่วันที่ 4 ธันวาคม 2553 ถึงวันที่ 3 ธันวาคม 2556) ดังนี้

1. นายทองฉัตร หงศ์ลดารมภ์ ประธานกรรมการบริหารความเสี่ยง

2. นายสมชาย พิพิธวิจิตรกร กรรมการบริหารความเสี่ยง

3. นายทวีศักดิ์ เสนาณรงค์ กรรมการบริหารความเสี่ยง

**ขอบเขต หน้าที่ และความรับผิดชอบของคณะกรรมการบริหารความเสี่ยง**

1. สอบทานและนำเสนอนโยบายการบริหารความเสี่ยง และความเสี่ยงที่ยอมรับได้ (Risk Appetite) ให้แก่คณะกรรมการบริษัทเพื่อพิจารณาอนุมัติ
2. กำกับดูแลการพัฒนาและการปฏิบัติตามกรอบการบริหารความเสี่ยงทั่วทั้งองค์กร
3. สอบทานรายงานการบริหารความเสี่ยง เพื่อติดตามความเสี่ยงที่สำคัญและดำเนินการ เพื่อให้มั่นใจ  
   ได้ว่าองค์กรมีการจัดการความเสี่ยงอย่างมีประสิทธิภาพและต่อเนื่อง
4. ให้ข้อเสนอเพิ่มเติมสำหรับการจัดการความเสี่ยง รวมถึงปัญหาและอุปสรรคในการพัฒนาระบบการบริหารความเสี่ยงให้แก่คณะกรรมการบริษัททราบ

5. ขอความเห็นจากที่ปรึกษาภายนอก เมื่อเห็นว่ามีความจำเป็นและเหมาะสม รวมทั้งการได้รับการอบรมเสริมสร้างความรู้ในเรื่องที่เกี่ยวข้องต่อการดำเนินงานของคณะกรรมการบริหารความเสี่ยง โดยบริษัทเป็นผู้รับผิดชอบค่าใช้จ่าย

6. ปฏิบัติการอื่นใดตามที่คณะกรรมการบริษัทมอบหมายอันเกี่ยวเนื่องกับการบริหารความเสี่ยง

7. คณะกรรมการบริหารความเสี่ยงต้องรายงานผลการประชุมหรือรายงานอื่นใดที่เห็นว่าคณะกรรมการบริษัทควรทราบต่อคณะกรรมการบริษัทเป็นประจำ

**6. คณะกรรมการจัดการ**

ณ วันที่ 31 ธันวาคม 2555 คณะกรรมการจัดการ ประกอบด้วยผู้บริหารจำนวน 6 คน ดังนี้

1. นายวิน วิริยประไพกิจ ประธานกรรมการจัดการ

2. นายกิตติศักดิ์ มาพะเนาว์ กรรมการจัดการ

3. นายนิธิพงศ์ เตชะวณิช กรรมการจัดการ

4. นางสาววรรณา ตั้งเจริญจริง กรรมการจัดการ

5. นายนาวา จันทนสุรคน กรรมการจัดการ

6. นายณรงค์ฤทธิ์ โชตินุชิตตระกูล กรรมการจัดการ

**ขอบเขต หน้าที่ และความรับผิดชอบของคณะกรรมการจัดการ**

1. ศึกษา วิเคราะห์ เพื่อเสนอคณะกรรมการบริษัทพิจารณาอนุมัติเกี่ยวกับนโยบาย กลยุทธ์ แผนงาน  
ระยะยาว แผนงานประจำปี (งบประมาณ) แผนหรืองบประมาณการลงทุน (Capital Budget)   
แผนการขยายงาน แผนการดำเนินการในธุรกิจใหม่หรือร่วมทุน

2. รับผิดชอบในการดำเนินการตามนโยบาย แผนงานที่ได้รับอนุมัติจากคณะกรรมการบริษัท รวมทั้งการติดตามและวิเคราะห์ผลการดำเนินการตามนโยบายและตามแผนงาน เพื่อเสนอคณะกรรมการบริษัทพิจารณา

3. อำนาจต่างๆ ของคณะกรรมการจัดการ ให้เป็นไปตามและ/หรือจำกัดขอบเขตโดยแผนภูมิการอนุมัติภายใต้อำนาจดำเนินการ (Authorisation Chart) ที่อนุมัติโดยคณะกรรมการบริษัท

4. ดำเนินการเรื่องอื่นใดตามที่คณะกรรมการบริษัทมอบหมาย

**ผู้บริหารของบริษัท เลขานุการบริษัท และเลขานุการคณะกรรมการชุดย่อย ณ วันที่ 31 ธันวาคม 2555 ประกอบด้วย**

1. นายวิน วิริยประไพกิจ กรรมการผู้จัดการใหญ่ ประธานเจ้าหน้าที่บริหารกลุ่ม SSI และ

ประธานคณะกรรมการจัดการ

2. นายนิธิพงศ์ เตชะวณิช ผู้ช่วยกรรมการผู้จัดการใหญ่ สายการเงินและบัญชี

และเลขานุการคณะกรรมการบริหารความเสี่ยง

3. นางสาววรรณา ตั้งเจริญจริง ผู้ช่วยกรรมการผู้จัดการใหญ่ สายธุรกิจ

4. นายนาวา จันทนสุรคน ผู้ช่วยกรรมการผู้จัดการใหญ่ ประจำสำนักกรรมการผู้จัดการใหญ่

และรักษาการ ผู้ช่วยกรรมการผู้จัดการใหญ่

สายกิจการสาธารณะและความรับผิดชอบทางสังคม

5. นายกิตติศักดิ์ มาพะเนาว์ ประธานเจ้าหน้าที่เทคโนโลยี

และรักษาการ ผู้ช่วยกรรมการผู้จัดการใหญ่ สายการผลิต

6. นายณรงค์ฤทธิ์ โชตินุชิตตระกูล ผู้ช่วยกรรมการผู้จัดการใหญ่ ประจำสำนักกรรมการผู้จัดการใหญ่

7. นายสมศักดิ์ ศิวะไพบูลย์ ผู้ช่วยกรรมการผู้จัดการใหญ่ ประจำสำนักกรรมการผู้จัดการใหญ่

8. นายชัยภัทร เขมาภิรักษ์ ผู้ช่วยกรรมการผู้จัดการใหญ่ ประจำสำนักกรรมการผู้จัดการใหญ่

9. นายยงยุทธ มลิทอง เลขานุการคณะกรรมการสรรหาและกำหนดค่าตอบแทน

10. นางวรรณี สิริกาญจน เลขานุการคณะกรรมการตรวจสอบ

และเลขานุการคณะกรรมการกำกับดูแลกิจการที่ดี

11. นายสุรศักดิ์ งามสิทธิพงศา เลขานุการบริษัท

หมายเหตุ \*ลำดับที่ 7 ได้ลาออกจากการเป็นพนักงานระดับบริหารของบริษัท ตั้งแต่วันที่ 1 มิถุนายน 2555

\*\*ลำดับที่ 8 ได้ลาออกจากการเป็นพนักงานระดับบริหารของบริษัท ตั้งแต่วันที่ 16 มิถุนายน 2555

**ขอบเขต หน้าที่ และความรับผิดชอบของผู้บริหาร**

1. จัดให้มีแผนกลยุทธ์ และแผนงาน ทั้งในระยะสั้นและระยะยาวให้สอดคล้องกับ นโยบายและแผนธุรกิจของบริษัท
2. จัดให้มีกระบวนการในการถ่ายทอดข้อมูล เพื่อชี้แจงให้บุคลากรทุกระดับในองค์กรรับทราบถึงนโยบายที่คณะกรรมการบริษัทกำหนดเพื่อเป็นแนวทางในการปฏิบัติงาน
3. ปฏิบัติงานและดำเนินการตามที่คณะกรรมการบริษัทได้มอบหมาย ซึ่งอยู่ภายใต้วัตถุประสงค์ กฎระเบียบ ข้อบังคับของบริษัท และอำนาจดำเนินการในเรื่องเกี่ยวกับการดำเนินงานตามธุรกิจปกติของบริษัท
4. จัดทำรายงานเกี่ยวกับการดำเนินงานต่าง ๆ ให้คณะกรรมการบริษัทได้รับทราบอย่างทันต่อเหตุการณ์ โดยให้มีการจัดทำรายงานอย่างน้อยในเรื่องต่อไปนี้

4.1 รายงานสภาวะการดำเนินงาน/ผลประกอบการของบริษัท การบริหารความเสี่ยงในด้านต่างๆ รวมทั้งปัจจัยต่างๆ ทั้งภายในและภายนอกที่อาจมีผลกระทบต่อการดำเนินธุรกิจของบริษัทให้ทันต่อเหตุการณ์

4.2 จัดให้มีการทบทวน ปรับปรุงแผนงานเพื่อให้สอดคล้องกับนโยบายที่คณะกรรมการบริษัทกำหนดไว้ รวมทั้งจัดให้มีการปรับปรุงแผนกลยุทธ์ให้เหมาะสมและสอดคล้องกับสถานะการณ์ทางธุรกิจที่เปลี่ยนแปลงไป เช่น การเปลี่ยนแปลงทางด้านกฎระเบียบ สภาวะการแข่งขันทางธุรกิจ โอกาสทางธุรกิจ เป็นต้น

**การถือหุ้นในบริษัทของกรรมการและผู้บริหาร**

|  |  |  |  |  |
| --- | --- | --- | --- | --- |
| **ลำดับ** | **รายชื่อคณะกรรมการและผู้บริหารของบริษัท** | **31 ธันวาคม 2554**  **(มูลค่าที่ตราไว้**  **หุ้นละ 1 บาท)** | **31 ธันวาคม 2555**  **(มูลค่าที่ตราไว้**  **หุ้นละ 1 บาท)** | **จำนวนหุ้นที่เพิ่มขึ้น หรือ**  **(ลดลง) ระหว่างปี 2555**  **(มูลค่าที่ตราไว้หุ้นละ 1 บาท)** |
| 1. | นายวิทย์ วิริยประไพกิจ | 100 หุ้น | 100 หุ้น | - |
| 2. | นายสมชาย สกุลสุรรัตน์ | - | - | - |
| 3. | นางเกษรี ณรงค์เดช | - | - | - |
| 4. | นายทองฉัตร หงศ์ลดารมภ์ | - | - | - |
| 5. | นายศิริพล ยอดเมืองเจริญ | - | - | - |
| 6. | นางธาริษา วัฒนเกส |  | - |  |
| 7. | นายประทีป บุปผาอินทร์ | - | - | - |
| 8. | นายเพิ่มพูน ไกรฤกษ์ | - | - | - |
| 9. | นายญาณศักดิ์ มโนมัยพิบูลย์ | - | - | - |
| 10. | นายทวีศักดิ์ เสนาณรงค์ | - | - | - |
| 11. | นายสมชาย พิพิธวิจิตรกร | - | - | - |
| 12. | นายกมล จันทิมา | 1,284,000 หุ้น | 1,284,000 หุ้น | - |
| 13. | นายปิยะ วิริยประไพกิจ | - | - | - |
| 14. | นายวิน วิริยประไพกิจ | - | - | - |
| 15. | นายนิธิพงศ์ เตชะวณิช | - | - | - |
| 16. | นางสาววรรณา ตั้งเจริญจริง | - | - | - |
| 17. | นายนาวา จันทนสุรคน | - | - | - |
| 18. | นายกิตติศักดิ์ มาพะเนาว์ | 1,892,000 หุ้น | 1,892,000 หุ้น | - |
| 19. | นายณรงค์ฤทธิ์ โชตินุชิตตระกูล | - | - | - |
| 20. | นายสมศักดิ์ ศิวะไพบูลย์ | - | - | - |
| 21. | นายชัยภัทร เขมาภิรักษ์ | - | - | - |

**หมายเหตุ**

ลำดับที่ 20 นายสมศักดิ์ ศิวะไพบูลย์ ได้ลาออกจากการเป็นพนักงานระดับบริหารของบริษัท ตั้งแต่วันที่ 1 มิถุนายน 2555

ลำดับที่ 21 นายชัยภัทร เขมาภิรักษ์ ได้ลาออกจากการเป็นพนักงานระดับบริหารของบริษัท ตั้งแต่วันที่ 16 มิถุนายน 2555

**(2) การสรรหากรรมการและผู้บริหาร**

**2.1 การสรรหากรรมการบริษัท**

บริษัทได้แต่งตั้งคณะกรรมการสรรหาและกำหนดค่าตอบแทน เพื่อทำหน้าที่คัดเลือกบุคคลที่สมควรได้รับการเสนอชื่อเข้ารับเลือกตั้งเป็นกรรมการบริษัทหรือกรรมการผู้จัดการใหญ่ แล้วนำเสนอต่อที่ประชุมคณะกรรมการบริษัทและ/หรือผู้ถือหุ้นเพื่อพิจารณาต่อไป โดยมีรายละเอียดปรากฏอยู่ในหัวข้อเรื่องโครงสร้างการจัดการ ลำดับที่ 3 คณะกรรมการสรรหาและกำหนดค่าตอบแทน

**2.2 การสรรหาผู้บริหาร**

คณะกรรมการบริษัท ได้มอบอำนาจให้คณะกรรมการจัดการ เป็นผู้พิจารณาแต่งตั้งบุคคลที่มีความรู้ ความสามารถ และประสบการณ์ที่เหมาะสมกับบริษัทให้เป็นผู้บริหารของบริษัท ทั้งนี้ เมื่อได้ดำเนินการแล้วให้รายงานต่อคณะกรรมการบริษัท เพื่อทราบต่อไป

นอกจากนี้ บริษัทยังจัดให้มีแผนทดแทนตำแหน่ง (Succession Plan) เพื่อเป็นการเตรียมความพร้อมของบุคลากรภายในที่จะดำรงตำแหน่งเป็นผู้บริหารของบริษัทด้วย

**สิทธิของผู้ถือหุ้นในการเลือกตั้งคณะกรรมการบริษัท**

ที่ประชุมผู้ถือหุ้นจะเป็นผู้เลือกตั้งกรรมการโดยใช้เสียงข้างมาก ตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ผู้ถือหุ้นนั้นถืออยู่

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียวหรือหลายคนเป็นกรรมการก็ได้ ในกรณีที่เลือกตั้งบุคคลหลายคนเป็นกรรมการ ผู้ถือหุ้นแต่ละคนจะต้องใช้คะแนนเสียงทั้งหมดที่มีอยู่ตาม (1) นั้น ลงคะแนนให้แก่บุคคลแต่ละคนซึ่งตนประสงค์จะเลือกตั้งเป็นกรรมการ   
โดยจะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น ในกรณีที่บุคคลซึ่งได้รับการเลือกตั้งในลำดับถัดลงมา  
มีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

**(3) ค่าตอบแทนกรรมการ และผู้บริหารในปี 2555**

**3.1 ค่าตอบแทนรวมที่เป็นตัวเงิน**

หลักเกณฑ์การจ่ายค่าตอบแทนที่ได้รับอนุมัติจากที่ประชุมผู้ถือหุ้น

3.1.1 ค่าตอบแทนในรูปเงินค่าเบี้ยประชุมที่ได้จ่ายให้แก่กรรมการบริษัทและคณะกรรมการชุดต่างๆ ซึ่งคณะกรรมการบริษัทแต่งตั้งขึ้นตามอนุมัติจากที่ประชุมผู้ถือหุ้นสรุปหลักเกณฑ์ได้ดังนี้

(1) (1.1) กรรมการบริษัท 25,000 บาท/เดือน

(1.2) ประธานกรรมการตรวจสอบ 18,750 บาท/ครั้ง

กรรมการตรวจสอบ 15,000 บาท/ครั้ง

(1.3) ประธานกรรมการกำกับดูแลกิจการที่ดี 12,500 บาท/ครั้ง

กรรมการกำกับดูแลกิจการที่ดี 10,000 บาท/ครั้ง

(1.4) ประธานกรรมการบริหารความเสี่ยง 12,500 บาท/ครั้ง

กรรมการบริหารความเสี่ยง 10,000 บาท/ครั้ง

(1.5) ประธานกรรมการสรรหาและกำหนดค่าตอบแทน 12,500 บาท/ครั้ง

กรรมการสรรหาและกำหนดค่าตอบแทน 10,000 บาท/ครั้ง

(2) กรรมการบริษัทคนใดที่ได้รับแต่งตั้งให้เป็นกรรมการในคณะกรรมการชุดต่างๆ ซึ่ง  
คณะกรรมการบริษัทฯ แต่งตั้งขึ้น ก็จะได้รับค่าตอบแทนในฐานะเป็นกรรมการชุดนั้นอีกตามภาระงานและเวลาที่ต้องใช้เพิ่มขึ้น

3.1.2 ประธานกรรมการบริษัท และรองประธานกรรมการบริษัท ได้รับค่าตอบแทนในฐานะที่มาปฏิบัติหน้าที่ในลักษณะเต็มเวลา ในอัตรา 300,000 บาทต่อเดือน และ 200,000 บาทต่อเดือน ตามลำดับ โดยไม่ได้รับค่าเบี้ยประชุมกรรมการบริษัท และเบี้ยประชุมคณะกรรมการชุดต่างๆ ซึ่งคณะกรรมการบริษัทแต่งตั้งขึ้นแต่อย่างใด

3.1.3 ประธานกรรมการตรวจสอบ จะได้รับค่าตอบแทนในฐานะที่ต้องให้คำแนะนำในรายละเอียดของการตรวจสอบ นอกเหนือจากการตรวจสอบปกติในฐานะกรรมการตรวจสอบของบริษัทอีก ในอัตรา 10,000 บาทต่อเดือน

3.1.4 กรรมการที่เป็นพนักงานบริษัทด้วย จะได้รับค่าตอบแทนในฐานะของพนักงานบริษัทเท่านั้น จะไม่ได้รับค่าตอบแทนในฐานะกรรมการแต่อย่างใด

3.1.5 ค่าเบี้ยประกันสุขภาพ ประกันอุบัติเหตุ และประกันชีวิต ในวงเงินไม่เกินคนละ 20,000 บาท สำหรับกรรมการบริษัทคนใดที่บริษัทผู้รับประกันได้ปฏิเสธการรับประกันบางประเภททั้งหมดและ/หรือยกเว้นไม่คุ้มครองเฉพาะโรคบางชนิดในกรณีประกันสุขภาพไม่ว่าด้วยสาเหตุใดก็ตาม ให้บริษัทเป็นผู้รับภาระการประกันโดยตรงให้แก่กรรมการบริษัททุกคนที่บริษัทผู้รับประกันได้ปฏิเสธการรับประกันดังกล่าวในวงเงินเท่ากับวงเงินประกันและ/หรือสิทธิประโยชน์ที่บริษัทผู้รับประกันชีวิต ประกันสุขภาพ และประกันอุบัติเหตุ ให้ความคุ้มครองแก่กรรมการบริษัทในอัตราค่าเบี้ยประกันที่ผู้ถือหุ้นได้อนุมัติไว้แล้ว

3.1.6 ค่าตอบแทนกรรมการที่เป็นประเภทเงินบำเหน็จกรรมการหรือโบนัสประจำปี

(1) การจ่ายเงินบำเหน็จกรรมการจะจ่ายเมื่อมีการจัดสรรเงินปันผลแก่ผู้ถือหุ้นเท่านั้น

หากปีใดบริษัทมิได้มีการจ่ายเงินปันผลแก่ผู้ถือหุ้น กรรมการบริษัทก็จะไม่ได้รับเงินบำเหน็จกรรมการในปีนั้นๆ

(2) อัตราการจ่ายบำเหน็จกรรมการนั้น ที่ประชุมผู้ถือหุ้นอนุมัติให้จ่ายในอัตราร้อยละ 0.25 ถึง 0.50 ของเงินปันผลที่จ่ายให้แก่ผู้ถือหุ้น และให้ประธานกรรมการบริษัท และรองประธานกรรมการบริษัท ได้รับเงินบำเหน็จกรรมการมากกว่ากรรมการร้อยละ 10 และร้อยละ 5 ตาม ลำดับ

(3) ในกรณีที่กรรมการคนใดดำรงตำแหน่งไม่ครบปี ให้จ่ายเงินบำเหน็จกรรมการตามสัดส่วนของระยะเวลาที่ดำรงตำแหน่ง

ทั้งนี้ ให้คงหลักเกณฑ์การจ่ายค่าตอบแทนตามข้อ 3.1.1 ถึง 3.1.6 ดังกล่าวข้างต้นตลอดไปจนกว่าที่ประชุมผู้ถือหุ้นจะได้พิจารณาอนุมัติให้เปลี่ยนแปลงเป็นอย่างอื่น

สำหรับในปี 2555 ที่ผ่านมา ที่ประชุมสามัญผู้ถือหุ้นครั้งที่ 23 เมื่อวันที่ 27 เมษายน 2555 รับทราบการจ่ายค่าตอบแทนให้แก่กรรมการบริษัทและคณะกรรมการชุดต่างๆ ซึ่งคณะกรรมการบริษัทแต่งตั้งขึ้นสำหรับปี 2554 เป็นรายบุคคล พร้อมทั้งรับทราบการงดเว้นการจ่ายบำเหน็จกรรมการสำหรับปี 2554 ให้แก่กรรมการบริษัท เนื่องจากบริษัท  
มีกำไรสะสม ณ วันที่ 31 ธันวาคม 2555 หลังหักกลบยอดส่วนต่ำมูลค่าหุ้นสามัญแล้วมีจำนวนไม่เพียงพอต่อการจัดสรร บริษัทจึงไม่สามารถจ่ายเงินปันผลให้แก่ผู้ถือหุ้นได้ และไม่สามารถจ่ายค่าตอบแทนที่เป็นประเภทเงินบำเหน็จกรรมการประจำปีให้แก่กรรมการบริษัทได้ตามหลักเกณฑ์ที่ได้รับอนุมัติจากที่ประชุมผู้ถือหุ้น

**ค่าตอบแทนของคณะกรรมการบริษัท และคณะกรรมการชุดต่างๆ ซึ่งคณะกรรมการบริษัทแต่งตั้งขึ้นที่จ่าย  
ในปี 2555**

|  |  |  |  |  |  |  |
| --- | --- | --- | --- | --- | --- | --- |
| **รายชื่อกรรมการ** | **ค่าตอบแทน (บาท)** | | | | | **รวม**  **(บาท)** |
| คณะกรรมการ  บริษัท | คณะกรรมการ  ตรวจสอบ | คณะกรรมการ  สรรหาและ  กำหนด  ค่าตอบแทน | คณะกรรมการ  กำกับดูแล  กิจการที่ดี | คณะกรรมการ  บริหาร  ความเสี่ยง |
| 1. นายวิทย์ วิริยประไพกิจ1 | - | - | - | - | - | - |
| 2. นายสมชาย สกุลสุรรัตน์2 | - | - | - | - | - | - |
| 3. นางเกษรี ณรงค์เดช3 | 420,000 | 206,250 | - | - | - | 626,250 |
| 4. นายทองฉัตร หงศ์ลดารมภ์4 | 300,000 | - | - | - | 50,000 | 350,000 |
| 5. นายศิริพล ยอดเมืองเจริญ5 | 300,000 | - | 37,500 | - | - | 337,500 |
| 6. นางธาริษา วัฒนเกส | 252,586.21 | - | - | - | - | 252,586.21 |
| 7. นายประทีป บุปผาอินทร์ | 300,000 | 165,000 | - | 40,000 | - | 505,000 |
| 8. นายเพิ่มพูน ไกรฤกษ์ | 300,000 | 150,000 | - | - | - | 450,000 |
| 9. นายญาณศักดิ์ มโนมัยพิบูลย์ | 252,586.21 | - | - | - | - | 252,586.21 |
| 10. นายทวีศักดิ์ เสนาณรงค์ | 300,000 | - | - | - | 40,000 | 340,000 |
| 11. นายสมชาย พิพิธวิจิตรกร | 300,000 | - | 30,000 | - | 40,000 | 370,000 |
| 12. นายกมล จันทิมา | 300,000 | - | - | 40,000 | - | 340,000 |
| 13. นายปิยะ วิริยประไพกิจ | 300,000 | - | 30,000 | - | - | 330,000 |
| 14. นายวิน วิริยประไพกิจ \* | - | - | - | - | - | - |
| รวม | 3,325,172.42 | 521,250 | 97,500 | 80,000 | 130,000 | 4,153,922.42 |

**หมายเหตุ**

1. ประธานกรรมการบริษัท
2. รองประธานกรรมการบริษัท
3. ประธานกรรมการตรวจสอบ
4. ประธานกรรมการบริหารความเสี่ยง
5. ประธานกรรมการสรรหาและกำหนดค่าตอบแทน

\* นายวิน วิริยประไพกิจ กรรมการบริษัทและกรรมการผู้จัดการใหญ่ ปฏิบัติหน้าที่ในฐานะพนักงานบริษัทจึงไม่ได้รับค่าตอบแทนในฐานะกรรมการบริษัท

- ประธานกรรมการบริษัท และรองประธานกรรมการบริษัท ได้รับค่าตอบแทนในฐานะที่มาปฏิบัติหน้าที่ในลักษณะเต็มเวลา โดยไม่ได้รับค่าเบี้ยประชุมเพิ่มเติมอีก

**ค่าตอบแทนของประธานกรรมการบริษัทและรองประธานกรรมการบริษัทในฐานะที่มาปฏิบัติหน้าที่ในลักษณะเต็มเวลาที่จ่ายในปี 2555**

|  |  |  |
| --- | --- | --- |
| ลำดับ | รายชื่อกรรมการ | ค่าตอบแทนในฐานะที่มาปฏิบัติหน้าที่  ในลักษณะเต็มเวลา (บาท) |
| 1. | นายวิทย์ วิริยประไพกิจ ประธานกรรมการบริษัท | 3,600,000 |
| 2. | นายสมชาย สกุลสุรรัตน์ รองประธานกรรมการบริษัท | 2,400,000 |

**ค่าตอบแทนกรรมการอิสระของบริษัทที่ดำรงตำแหน่งกรรมการในบริษัทย่อยที่จ่ายในปี 2555**

|  |  |  |  |
| --- | --- | --- | --- |
| ลำดับ | รายชื่อกรรมการอิสระของบริษัท  ในบริษัทย่อย | ตำแหน่งในบริษัทย่อย | ค่าตอบแทนปี 2555  (บาท) |
| บริษัท เวสท์โคสท์ เอ็นจิเนียริ่ง จำกัด | | | |
| 1. | นายทองฉัตร หงศ์ลดารมภ์ | กรรมการบริษัท | 150,000 |
| 2. | นายสมชาย สกุลสุรรัตน์ | กรรมการบริษัท | 150,000 |
| บริษัท ท่าเรือประจวบ จำกัด | | | |
| 1. | นายสมชาย สกุลสุรรัตน์ | กรรมการบริษัท | 150,000 |

3.1.7 ค่าตอบแทนรวมของผู้บริหารระดับผู้ช่วยกรรมการผู้จัดการใหญ่ขึ้นไป ในรูปเงินเดือน เงินชดเชยเนื่องจากการเกษียณอายุการทำงาน ค่าชดเชยรถประจำตำแหน่ง ค่าเบี้ยประกันภัยที่บริษัทออกให้ และค่าเบี้ยเลี้ยงเดินทางส่วนที่เกินราชการกำหนด (ต่างประเทศ) รวม 8 คน และกรรมการผู้จัดการใหญ่ 1 คน จำนวนทั้งสิ้นปีละ 31,851,189.21 บาท

**3.2 ค่าตอบแทนอื่นๆ**

เงินสมทบกองทุนสำรองเลี้ยงชีพของผู้บริหารระดับผู้ช่วยกรรมการผู้จัดการใหญ่ขึ้นไป รวม 8 คน และกรรมการผู้จัดการใหญ่ 1 คน จำนวนทั้งสิ้นปีละ 2,418,989.36 บาท

(4) การกำกับดูแลกิจการ

คณะกรรมการบริษัทตระหนักดีถึงบทบาท หน้าที่ และความรับผิดชอบของคณะกรรมการตามที่ได้รับมอบหมายด้วยความไว้วางใจจากผู้ถือหุ้นของบริษัท (Fiduciary Duty) ซึ่งมีความคาดหวังที่จะให้คณะกรรมการได้ทำหน้าที่กำกับดูแลบริษัทให้มีการบริหารงานอย่างมีประสิทธิภาพและโปร่งใส อันจะสร้างความเชื่อมั่นให้เกิดขึ้นแก่ผู้มีส่วนได้เสียทุกฝ่าย ทั้งนี้ บริษัทได้ดำเนินธุรกิจโดยยึดถือปฏิบัติตามหลักการกำกับดูแลกิจการที่ดีและจริยธรรมธุรกิจของบริษัทเพื่อให้บริษัทมีการพัฒนาและเจริญเติบโตอย่างมั่นคงและยั่งยืน

คณะกรรมการบริษัทได้ให้ความสำคัญในเรื่องการกำกับดูแลกิจการที่ดีของบริษัทมาอย่างต่อเนื่อง โดยได้ประกาศใช้นโยบายการกำกับดูแลกิจการที่ดีของบริษัทมาตั้งแต่ปี 2545 เพื่อใช้เป็นหลักในการบริหารจัดการให้สัมฤทธิ์ผล และมีการทบทวนนโยบาย ดังกล่าวในปลายปี 2550 ให้มีความเหมาะสมยิ่งขึ้น เพื่อเป็นการยกระดับมาตรฐานการกำกับดูแลกิจการของบริษัทและให้เป็นไปตามหลักปฏิบัติที่ดีของสำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย โดยในปี 2549 ศูนย์พัฒนาการกำกับดูแลกิจการบริษัทจดทะเบียน ตลาดหลักทรัพย์แห่งประเทศไทย ได้ประกาศกำหนดหลักการกำกับดูแลกิจการที่ดีสำหรับบริษัทจดทะเบียน ปี 2549 ซึ่งอ้างอิงหลักการกำกับดูแลกิจการที่เป็นสากลของ The Organisation for Economic Co-operation and Development (OECD Principles of Corporate Governance) ที่ประกอบด้วย 5 หมวดหลัก ได้แก่

1. สิทธิของผู้ถือหุ้น
2. การปฏิบัติต่อผู้ถือหุ้นอย่างเท่าเทียมกัน
3. บทบาทของผู้มีส่วนได้เสีย
4. การเปิดเผยข้อมูลและความโปร่งใส
5. ความรับผิดชอบของคณะกรรมการ

เพื่อให้มีความมั่นใจว่าบริษัทมีการกำกับดูแลการถือปฏิบัติตามนโยบายดังกล่าวข้างต้นอย่างจริงจัง ที่ประชุมคณะกรรมการบริษัทได้มีมติแต่งตั้งคณะกรรมการกำกับดูแลกิจการที่ดี (Good Corporate Governance Committee) ขึ้นเมื่อเดือนธันวาคม 2550 ซึ่งเป็นคณะกรรมการชุดย่อยที่จะมาช่วยแบ่งเบาภาระของคณะกรรมการบริษัท ประกอบด้วยกรรมการบริษัทจำนวน 3 คน มีวาระการดำรงตำแหน่งคราวละ 3 ปี ซึ่งปัจจุบันประธานกรรมการกำกับดูแลกิจการที่ดี และกรรมการบริษัทอีก 1 คน เป็นกรรมการอิสระอนึ่ง ที่ประชุมคณะกรรมการกำกับดูแลกิจการที่ดี ครั้งที่ 1/2556 เมื่อวันที่ 12 กุมภาพันธ์ 2556 ได้มีมติให้บริษัทมีการปรับปรุงแก้ไขนโยบายการกำกับดูแลกิจการที่ดีของบริษัท ให้สอดคล้องกับหลักการกำกับดูแลกิจการที่ดีสำหรับบริษัทจดทะเบียน ปี 2555 ซึ่งคณะกรรมการโครงการสำรวจการกำกับดูแลกิจการบริษัทจดทะเบียนไทย (Steering Committee) ได้พัฒนาหลักการดังกล่าวจากหลักเกณฑ์การสำรวจของโครงการ CGR เพื่อให้มีความสอดคล้องกับหลักเกณฑ์การสำรวจของโครงการ ASEAN CG Scorecard และแนวปฏิบัติที่ดีในระดับสากล อันจะช่วยยกระดับหุ้นไทยสู่การเป็น ASEAN Asset Class ต่อไป

(5) การดูแลเรื่องการใช้ข้อมูลภายใน

5.1 กฎหมายที่เกี่ยวข้องและนโยบายของบริษัทในการกำกับดูแลเรื่องการใช้ข้อมูลภายใน เพื่อป้องกันการกระทำอันไม่เป็นธรรมเกี่ยวกับการซื้อหรือขายหลักทรัพย์ของบริษัท ซึ่งจะก่อให้เกิดความเสมอภาคและยุติธรรมต่อผู้ถือหุ้นทุกรายอย่างเท่าเทียมกัน

* พระราชบัญญัติหลักทรัพย์และตลาดหลักทรัพย์ พ.ศ. 2535
* ประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สจ.12/2552 เรื่อง การจัดทำและเปิดเผยรายงานการถือหลักทรัพย์ของกรรมการ ผู้บริหารและผู้สอบบัญชี ลงวันที่ 10 มิถุนายน 2552
* นโยบายการกำกับดูแลกิจการที่ดีของบริษัท พ.ศ. 2550
* แนวปฏิบัติคณะกรรมการบริษัท ว่าด้วยเรื่อง การเก็บรักษาและป้องกันการใช้ข้อมูลภายในเพื่อการซื้อหรือขายหลักทรัพย์ของบริษัท ฉบับลงวันที่ 9 สิงหาคม 2553 ซึ่งประกาศใช้ทดแทนฉบับลงวันที่ 3 ธันวาคม 2550
* กรรมการและพนักงานจะต้องไม่ใช้ข้อมูลภายในจากรายงานที่เกิดขึ้น หรือกำลังจะเกิดขึ้นในการดำเนินธุรกิจของบริษัท เพื่อประโยชน์ในการลงทุนสำหรับตนเองหรือผู้อื่น นอกจากนี้จะต้องไม่นำข้อมูลภายในดังกล่าวไปใช้ในการแนะนำการซื้อหรือขายหลักทรัพย์ของบริษัทด้วย
* กรรมการและพนักงานที่เป็นเจ้าของข้อมูลหรือครอบครองข้อมูลภายใน จะต้องดูแลรักษาข้อมูลภายในที่ยังไม่ได้เปิดเผยต่อสาธารณชนให้มีความรัดกุม และจำกัดการเข้าถึงข้อมูลที่ยังไม่ได้เปิดเผยต่อสาธารณชน โดยให้รับรู้เฉพาะผู้ที่เกี่ยวข้องและจำเป็นเท่านั้น รวมทั้งจะต้องไม่เปิดเผยข้อมูลภายในดังกล่าวต่อสาธารณชน
* บริษัทได้กำหนดให้มีการรายงานการถือครองหลักทรัพย์และการเปลี่ยนแปลงการถือครองหลักทรัพย์ของบริษัท ของกรรมการและผู้บริหารบริษัทภายใน 30 วัน นับแต่วันที่ได้รับแต่งตั้งให้ดำรงตำแหน่งเป็นกรรมการหรือผู้บริหารของบริษัท และภายใน 3 วันทำการ นับจากวันที่ซื้อหรือขายหลักทรัพย์ของบริษัท

5.2 การกำกับดูแลให้มีการถือปฏิบัติตามกฎหมายที่เกี่ยวข้องและนโยบายของบริษัท

* มีการควบคุมดูแลให้มีการเก็บรักษาข้อมูลสำคัญของบริษัทก่อนเปิดเผยไปยังตลาดหลักทรัพย์แห่งประเทศไทย และเปิดเผยทันทีที่คณะกรรมการบริษัทมีมติในเรื่องดังกล่าว โดยเปิดเผยผ่านตลาดหลักทรัพย์แห่งประเทศไทย ก่อนที่จะมีการเปิดเผยผ่านสื่ออื่นๆ ทั้งนี้ เพื่อให้ผู้ถือหุ้นและผู้ลงทุนได้รับทราบข้อมูลสารสนเทศของบริษัทอย่างเท่าเทียมกัน
* มีการรายงานให้ที่ประชุมคณะกรรมการกำกับดูแลกิจการที่ดีทราบเป็นรายไตรมาส ถึงการถือครองหลักทรัพย์ของผู้บริหารของบริษัท
* มีการรายงานให้ที่ประชุมคณะกรรมการบริษัททราบทุกครั้งตามวาระการประชุมถึงการถือครองหลักทรัพย์ของกรรมการและผู้บริหารของบริษัทตามประกาศคณะกรรมการกำกับหลักทรัพย์และตลาดหลักทรัพย์ และเปิดเผยไปยังสำนักงานคณะกรรมการกำกับหลักทรัพย์และตลาดหลักทรัพย์

5.3 มาตรการลงโทษกรณีพนักงานไม่ปฏิบัติตามแนวปฏิบัติคณะกรรมการบริษัท ว่าด้วยเรื่อง การเก็บรักษาและป้องกันการใช้ข้อมูลภายใน เพื่อการซื้อหรือขายหลักทรัพย์ของบริษัท

* บริษัทกำหนดมาตรการลงโทษฐานผิดวินัย กรณีพนักงานกระทำการใดๆ อันอาจทำให้บริษัทได้รับความเสื่อมเสียชื่อเสียง ตลอดจนแสวงหาผลประโยชน์ส่วนตัวหรือผู้อื่นโดยอาศัยตำแหน่งหน้าที่การงานที่ทำกับบริษัท หรือนำความลับเกี่ยวกับการบริหารงาน ระบบงาน การผลิต รวมทั้งข้อมูลอื่นใดของบริษัทไปเปิดเผย ตามแนวปฏิบัติว่าด้วยเรื่อง มาตรการโทษทางวินัย และการดำเนินการทางวินัย อ้างถึง ระเบียบและนโยบายด้านบริหารงานบุคคล ฉบับที่ 4/2551 ลงวันที่ 27 พฤษภาคม 2551 เรื่อง วินัยและโทษทางวินัย

(6) บุคลากร

จำนวนพนักงาน

1. จำนวนพนักงานทั้งหมดของบริษัท ณ เดือนธันวาคม 2555  เท่ากับ  1,018  คน
2. จำนวนพนักงานในแต่ละสายงานหลัก

* สำนักกรรมการผู้จัดการใหญ่ มีพนักงานจำนวน               131       คน
* สายธุรกิจ มีพนักงานจำนวน               32       คน
* สายการเงินและบัญชี มีพนักงานจำนวน               29       คน
* สายทรัพยากรบุคคลและธุรการ มีพนักงานจำนวน               35       คน
* สายกิจการสาธารณะและความรับผิด มีพนักงานจำนวน               20       คน

ชอบทางสังคม

* สายการผลิต มีพนักงานจำนวน               771     คน

ผลตอบแทนรวมของพนักงานในปี  2555

1. เงินเดือน                                                              344,351,959.99  บาท
2. โบนัส                                                                     52,631,433.00  บาท
3. เงินสมทบกองทุนสำรองเลี้ยงชีพ                    25,554,779.98  บาท

**นโยบายการพัฒนาบุคลากร**

**การฝึกอบรม และพัฒนาพนักงาน**

บริษัทได้จัดการฝึกอบรมให้กับพนักงานทุกระดับ ในหลักสูตรที่หลากหลายและเหมาะสม ทั้งนี้ บริษัทได้ยังคงจัดหลักสูตรฝึกอบรมพัฒนา โดยพิจารณาถึงความสามารถ (Competency) ที่พนักงานจำเป็นต้องมี  ความจำเป็นในการฝึกอบรมของพนักงาน (Training Need)  และได้ปรับปรุงหลักสูตรให้มีความเหมาะสมกับการดำเนินธุรกิจของบริษัทอย่างสม่ำเสมอ  ซึ่งหลักสูตรฝึกอบรมภายในบริษัท แบ่งเป็นหลักสูตร อาทิ หลักสูตรด้าน Competency (Competency Training) ประกอบด้วย หลักสูตรตามหัวข้อความสามารถหลัก และความสามารถตามระดับตำแหน่งงาน รวมถึง หลักสูตรด้านเทคนิค หลักสูตรด้านเพิ่มผลผลิต  หลักสูตรด้านคุณภาพ  อาทิ หลักสูตร  ISO/TS 16949 : 2002  Awareness และ  ISO/TS 16949 : 2002  Requirement  เป็นต้น หลักสูตรการปฐมนิเทศ (Orientation), หลักสูตร OJT (On the Job Training), หลักสูตรด้านความปลอดภัย อาชีวอนามัยและสิ่งแวดล้อม (Safety, Health, Environment Awareness Training) หลักสูตรด้านการจัดการ (Management) อาทิ หลักสูตรด้านการให้ความสำคัญกับลูกค้า (Customer Oriented) และในปีนี้ บริษัทได้มุ่งเน้นพัฒนาพนักงานระดับจัดการให้มีทักษะ ความรู้ เพื่อรักษาไว้ซึ่งทักษะและสมรรถนะการบริหาร รวมทั้งการส่งเสริมให้เกิดเครือข่ายการแลกเปลี่ยนความรู้ระหว่างผู้จัดการและสร้างความพร้อมการก้าวขึ้นสู่ผู้บริหาร โดยได้บริษัทได้จัดโปรแกรมพัฒนาผู้จัดการ (Manager School) โดยได้เปิดสอนหลักสูตร Manager Development Program *Through* Coaching and Development Action Plan หลักสูตรการจัดทำแผนพัฒนาตนเอง (IDP) พัฒนาทักษะด้านภาษา (Language Training) โดยได้จัดทดสอบภาษาอังกฤษ (TOEIC) เพื่อยกระดับความสามารถทางด้านภาษาอังกฤษให้แก่พนักงานระดับจัดการและระดับบริหาร หลักสูตรด้าน Innovative Thinking หลักสูตรประชาคมเศรษฐกิจอาเซียน (AEC) และหลักสูตรพิเศษ (Special Training) อาทิ หลักสูตรความรู้การป้องกันเกี่ยวกับโรคเอดส์ และความรู้เกี่ยวกับยาเสพติดให้โทษ เป็นต้น

               บริษัทได้เห็นความสำคัญของการเข้าถึงองค์ความรู้ได้ง่ายพร้อมทั้งความสะดวก ในการเรียนรู้ จึงได้จัดให้มีระบบการเรียนการสอนแบบ E-Learning ซึ่งหลักสูตรที่เปิดสอนเป็นหลักสูตรทางด้านเทคนิคจำนวน 8 หลักสูตร ได้แก่

1. Steel Making 2. HSM Basic 3. ISO Awareness 4. QC 7 Tools Basic 5. QC 7 Tools Advance   
6. Coil box & Crop Shear Maintenance 7. Energy Conservation Basic Conception  และ 8. Furnace & OHC   Maintenance

นอกจากการจัดฝึกอบรมภายในให้กับพนักงานทุกระดับแล้ว บริษัทยังได้เปิดโอกาสให้พนักงานเข้ารับการอบรมกับสถาบันจัดฝึกอบรมภายนอกต่างๆ เพื่อเพิ่มพูนความรู้ ความสามารถ และประสบการณ์ รวมถึงการจัดให้ศึกษาดูงานกับบริษัทชั้นนำทั้งในอุตสาหกรรมเดียวกันและต่างอุตสาหกรรม ที่ประสบความสำเร็จในการดำเนินงานด้านต่างๆ อีกด้วย

ในปี 2555 บริษัทได้จัดสรรงบประมาณเพื่อการฝึกอบรมและพัฒนาบุคลากรจำนวน 5.7 ล้านบาท หรือประมาณ 5,643 บาทต่อคน

**ทุนการศึกษา**

เพื่อเป็นการเปิดโอกาสให้พนักงานได้พัฒนาความรู้นอกเหนือจากความรู้เกี่ยวกับงาน บริษัทได้ให้ทุนการศึกษาพนักงาน อันเป็นการเปิดโลกทัศน์ของพนักงานให้มีความรู้มากขึ้น โดยให้ทุนการศึกษากับพนักงานที่มีคุณสมบัติเหมาะสมตามที่บริษัทกำหนด ได้แก่ ทุนการศึกษาปริญญาโท สำหรับพนักงานระดับจัดการขึ้นไป ทุนการศึกษาปริญญาโท ด้านวิศวกรรมศาสตร์ สำหรับพนักงานระดับบังคับบัญชาขึ้นไป ทุนการศึกษาปริญญาตรี ด้านวิศวกรรมศาสตร์และอุตสาหกรรมศาสตร์สำหรับพนักงานระดับบังคับบัญชา และเพื่อเป็นการวางแผนกำลังคนที่มีความรู้ ความสามารถที่จำเป็นกับการดำเนินธุรกิจของบริษัท บริษัทจึงได้ให้ทุนการศึกษาสำหรับ นิสิตภาควิชาโลหการ คณะวิศวกรรมศาสตร์ จุฬาลงกรณ์มหาวิทยาลัย ในระดับปริญญาตรี และปริญญาโท

ในปี 2555 บริษัทได้จัดสรรงบประมาณในการให้ทุนการศึกษาสำหรับพนักงาน จำนวน 2.6 ล้านบาท และงบประมาณให้ทุนการศึกษาสำหรับบุคคลภายนอก 210,000 บาท