|  |
| --- |
| **8. โครงสร้างเงินทุน** |

**(1) หลักทรัพย์ของบริษัท**

ณ วันที่ 31 ธันวาคม 2555 โครงสร้างเงินทุนตามงบการเงินรวม ประกอบด้วยหนี้สิน จำนวน 73,638 ล้านบาท และส่วนของผู้ถือหุ้น จำนวน 14,882 ล้านบาท และมีอัตราส่วนหนี้สินที่มีภาระดอกเบี้ยจ่ายต่อส่วนของผู้ถือหุ้น เท่ากับ 3.49 เท่า โดยองค์ประกอบของโครงสร้างเงินทุนมีดังต่อไปนี้

**หุ้นสามัญ**

ทุนจดทะเบียนและทุนชำระแล้ว ณ วันที่ 31 ธันวาคม 2555

ทุนจดทะเบียน : 39,867,778,559 บาท ประกอบด้วย

หุ้นสามัญ จำนวน 39,867,778,559 หุ้น มูลค่าที่ตราไว้หุ้นละ 1 บาท

ทุนชำระแล้ว : 27,080,630,230 บาท ประกอบด้วย

หุ้นสามัญ จำนวน 27,080,630,230 หุ้น มูลค่าที่ตราไว้หุ้นละ 1 บาท

**การเพิ่มทุนของบริษัท ในระหว่างปี 2555**

ตามที่ ที่ประชุมวิสามัญผู้ถือหุ้นครั้งที่ 2/2555 เมื่อวันที่ 11 ตุลาคม 2555 ได้อนุมัติแผนการเพิ่มทุนของบริษัทโดยอนุมัติการออกและเสนอขายหุ้นสามัญเพิ่มทุนจำนวน 19,433,670,324 หุ้น มูลค่าที่ตราไว้หุ้นละ 1 บาท ในราคาเสนอขายหุ้นละ 0.68 บาท ให้แก่ 1) Vanomet Holding AG (Vanomet) 2) ผู้ถือหุ้นเดิมของบริษัท ตามสัดส่วนจำนวนหุ้นที่ผู้ถือหุ้นแต่ละรายถืออยู่ (Rights Offering) 3) บุคคลในวงจำกัด (Private Placement) 4) บริษัท สหวิริยา อินเตอร์ สตีล โฮลดิ้งส์ จำกัด (SISH) เพื่อนำเงินที่ได้ไปใช้ในการซื้อคืนหุ้นกู้แปลงสภาพของบริษัท และ 5) SISH เพื่อนำเงินที่ได้ไปใช้ในการเพิ่มทุนในบริษัท สหวิริยาสตีลอินดัสตรี ยูเค จำกัด (SSI UK) เพื่อชำระคืนเงินกู้ยืมด้อยสิทธิที่ SISH ได้ให้แก่ SSI UK ระหว่างรอการระดมทุนของบริษัท พร้อมดอกเบี้ยเงินกู้ยืมดังกล่าว นั้น

ในปี 2555 บริษัท ได้ดำเนินการเสนอขายหุ้นสามัญเพิ่มทุนเสร็จสิ้นไปแล้วเป็นจำนวนรวม 8,743,926,995 หุ้น ในราคาเสนอขายหุ้นละ 0.68 บาท คิดเป็นจำนวนเงินรวม 5,945,870,356.60 บาท และได้ดำเนินการจดทะเบียนเพิ่มทุนชำระแล้วของบริษัท เป็น 27,080,630,230 บาท ประกอบด้วยหุ้นชำระแล้วจำนวน 27,080,630,230 หุ้น มูลค่าที่ตราไว้หุ้นละ 1 บาท โดยมีรายละเอียดดังนี้

1) ส่วนที่จัดสรรให้ Vanomet จำนวนไม่เกิน 8,000,000,000 หุ้น

* จัดสรรครั้งที่ 1 เมื่อวันที่ 20 พฤศจิกายน 2555 จำนวน 1,457,548,296 หุ้น
* จัดสรรครั้งที่ 2 เมื่อวันที่ 28 พฤศจิกายน 2555 จำนวน 677,095,588 หุ้น
* จัดสรรครั้งที่ 3 เมื่อวันที่ 30 พฤศจิกายน 2555 จำนวน 758,470,588 หุ้น

รวมเป็นหุ้นสามัญเพิ่มทุนที่จัดสรรให้แก่ Vanomet ครั้งที่ 1 ถึงครั้งที่ 3 จำนวน 2,893,114,472 หุ้น

* คงเหลือส่วนที่สามารถจัดสรรให้ Vanomet เพิ่มเติมได้อีกจำนวน 5,106,885,528 หุ้น โดยบริษัท จะเสนอขายหุ้นสามัญเพิ่มทุนให้ Vanomet อีกจำนวนประมาณ 722 ล้านหุ้น คิดเป็นจำนวนเงินรวมประมาณ 491 ล้านบาท (เทียบเท่าประมาณ 16 ล้านเหรียญสหรัฐ ที่อัตราแลกเปลี่ยน 30.70 บาทต่อเหรียญสหรัฐ) ซึ่งคาดว่าจะดำเนินการทั้งหมดเสร็จสิ้นภายในไตรมาส 1/2556 คิดเป็นเงินลงทุนจาก Vanomet รวมทั้งสิ้น 80 ล้านเหรียญสหรัฐ

ทั้งนี้ หุ้นส่วนที่จัดสรรให้ Vanomet จำนวน ไม่เกิน 8,000,000,000 หุ้น นั้น เป็นการจัดสรรเพื่อรองรับการเปลี่ยนวงเงินกู้ระยะสั้นและวงเงินกู้ยืมเพื่อใช้เป็นเงินทุนหมุนเวียนซึ่ง Vanomet ได้ให้แก่ SSI UK จำนวน 170 ล้านเหรียญสหรัฐ ทั้งจำนวนเป็นหุ้นสามัญเพิ่มทุนในบริษัท โดย ณ ขณะนี้ Vanomet ได้ตัดสินใจที่จะลงทุนในรูปแบบของการจองซื้อหุ้นสามัญเพิ่มทุนของบริษัท เป็นจำนวน 80 ล้านเหรียญสหรัฐ และวงเงินลงทุนส่วนที่เหลืออีกจำนวน 90 ล้านเหรียญสหรัฐ จะลงทุนในรูปแบบของการให้วงเงินกู้ยืมเพื่อใช้เป็นเงินทุนหมุนเวียน สำหรับ SSI UK อย่างไรก็ตาม บริษัท และ Vanomet อาจจะพิจารณาเปลี่ยนวงเงินกู้ยืมเพื่อใช้เป็นเงินทุนหมุนเวียนนี้เป็นหุ้นสามัญเพิ่มทุนในบริษัท เพิ่มเติมตามความเหมาะสมต่อไป

2) ส่วนที่จัดสรรให้ผู้ถือหุ้นเดิมของบริษัท (Rights Offering) จำนวนไม่เกิน 1,833,670,324 หุ้น

ระหว่างวันที่ 6 ถึง 19 พฤศจิกายน 2555 บริษัทได้ดำเนินการเสนอขายหุ้นสามัญเพิ่มทุนให้ผู้ถือหุ้นเดิมตามสัดส่วนจำนวนหุ้นที่ผู้ถือหุ้นแต่ละรายถืออยู่เสร็จสิ้นแล้ว โดยมีผู้ถือหุ้นเดิมจองซื้อเป็นจำนวนรวม 625,496,021 หุ้น ในราคาเสนอขาย 0.68 บาท คิดเป็นจำนวนเงินรวม 425,337,294.28 บาท และมีหุ้นคงเหลือจำนวน 1,208,174,303 หุ้น

3) ส่วนที่จัดสรรให้บุคคลในวงจำกัด (Private Placement) จำนวนไม่เกิน 5,300,000,000 หุ้น

* จัดสรรครั้งที่ 1 เมื่อวันที่ 6 พฤศจิกายน 2555 จำนวน 2,267,816,176 หุ้น และ
* จัดสรรครั้งที่ 2 เมื่อวันที่ 20 พฤศจิกายน 2555 จำนวน 465,522,320 หุ้น

รวมเป็นหุ้นสามัญเพิ่มทุนที่จัดสรรให้แก่บุคคลในวงจำกัด ซึ่งไม่เป็นบุคคลที่เกี่ยวโยงกันของบริษัท   
ครั้งที่ 1 และครั้งที่ 2 จำนวน 2,733,338,496 หุ้น และการจัดสรรครั้งที่ 2 ถือเป็นการจัดสรรหุ้นสามัญเพิ่มทุนของบริษัทให้แก่บุคคลในวงจำกัด ซึ่งไม่เป็นบุคคลที่เกี่ยวโยงกันของบริษัท ครั้งสุดท้าย

* คงเหลือหุ้นสามัญเพิ่มทุนภายหลังจากการปิดการจัดสรรหุ้นสามัญให้แก่บุคคลในวงจำกัด ซึ่งไม่เป็นบุคคลที่เกี่ยวโยงกันของบริษัท จำนวน 2,566,661,504 หุ้น ซึ่งบริษัท สามารถนำไปจัดสรรให้แก่ บริษัท เครือสหวิริยา จำกัด (SVG) ซึ่งถือเป็นบุคคลที่เกี่ยวโยงกันของบริษัทได้ ตามที่ได้รับอนุมัติจากที่ประชุมวิสามัญผู้ถือหุ้น ครั้งที่ 2/2555 เมื่อวันที่ 11 ตุลาคม 2555 โดยจนถึงวันที่ 24 ธันวาคม 2555 บริษัท ได้ดำเนินการเสนอขายไปแล้วดังนี้
* จัดสรรให้แก่ SVG ครั้งที่ 1 เมื่อวันที่ 21 ธันวาคม 2555 จำนวน 276,840,441 หุ้น
* คงเหลือส่วนที่สามารถจัดสรรให้แก่ SVG เพิ่มเติมได้อีกจำนวน 2,289,821,063 หุ้น ซึ่งบริษัทจะทยอยดำเนินการเสนอขายต่อไป

4) ส่วนที่จัดสรรให้ SISH เพื่อนำเงินที่ได้ไปใช้ในการซื้อคืนหุ้นกู้แปลงสภาพของบริษัท จำนวนไม่เกิน 2,623,226,838 หุ้น

* จัดสรรครั้งที่ 1 เมื่อวันที่ 24 ธันวาคม 2555 จำนวน 750,000,000 หุ้น
* คงเหลือส่วนที่สามารถจัดสรรให้แก่ SISH เพื่อนำเงินที่ได้ไปใช้ในการซื้อคืนหุ้นกู้แปลงสภาพของบริษัท เพิ่มเติมได้อีกจำนวน 1,873,226,838 หุ้น ซึ่งบริษัทจะทยอยดำเนินการเสนอขายต่อไป

5) ส่วนที่จัดสรรให้ SISH เพื่อนำเงินที่ได้ไปใช้ในการเพิ่มทุนใน SSI UK เพื่อชำระคืนเงินกู้ยืมด้อยสิทธิที่ SISH ได้ให้แก่ SSI UK ระหว่างรอการระดมทุนของบริษัท พร้อมดอกเบี้ยเงินกู้ยืมดังกล่าว จำนวนไม่เกิน 1,676,773,162 หุ้น

* จัดสรรครั้งที่ 1 เมื่อวันที่ 24 ธันวาคม 2555 จำนวน 1,465,137,565 หุ้น
* คงเหลือส่วนที่สามารถจัดสรรให้แก่ SISH เพื่อนำเงินที่ได้ไปใช้ในการเพิ่มทุนใน SSI UK เพื่อชำระคืนเงินกู้ยืมด้อยสิทธิที่ SISH ได้ให้แก่ SSI UK ระหว่างรอการระดมทุนของบริษัท พร้อมดอกเบี้ยเงินกู้ยืมดังกล่าว เพิ่มเติมได้อีกจำนวน 211,635,597 หุ้น ซึ่งบริษัทจะทยอยดำเนินการเสนอขายต่อไป

**การเพิ่มทุนใน SSI UK ในระหว่างปี 2555**

ระหว่างวันที่ 16 พฤศจิกายน 2555 ถึง 24 ธันวาคม 2555 บริษัทได้นำเงินซึ่งได้รับเงินจากการเสนอขายหุ้นสามัญเพิ่มทุนให้แก่ 1) Vanomet 2) ผู้ถือหุ้นเดิมของบริษัท ตามสัดส่วนจำนวนหุ้นที่ผู้ถือหุ้นแต่ละรายถืออยู่ (Rights Offering) 3) บุคคลในวงจำกัด ซึ่งไม่เป็นบุคคลที่เกี่ยวโยงกันของบริษัท 4) SVG ซึ่งถือเป็นบุคคลที่เกี่ยวโยงกันของบริษัท และ 5) SISH ซึ่งถือเป็นบุคคลที่เกี่ยวโยงกันของบริษัท เป็นจำนวนรวม 176,961,205.31 เหรียญสหรัฐ ไปลงทุนเพิ่มเติมโดยการซื้อหุ้นสามัญเพิ่มทุนของ SSI UK รวมทั้งได้ดำเนินการเปลี่ยนค่าสินค้าเหล็กแท่งแบนจ่ายล่วงหน้าให้แก่ SSI UK จำนวน 125 ล้านเหรียญสหรัฐ เป็นหุ้นสามัญเพิ่มทุนใน SSI UK โดยสามารถสรุปรายละเอียดของทุนและการเพิ่มทุนใน SSI UK ได้ดังนี้

1. ทุนชำระแล้วของ SSI UK ก่อนการเพิ่มทุน

ก่อนการลงทุนเพิ่มเติม SSI UK มีทุนชำระแล้วรวม 293,199,020.99 ปอนด์สเตอร์ลิง (หรือเทียบเท่า 473,009,062.38 เหรียญสหรัฐ) ประกอบด้วย

* ทุนจดทะเบียนจำนวน 293,189,000 ปอนด์สเตอร์ลิง โดยมีหุ้นจดทะเบียนจำนวน 293,189 หุ้น มูลค่าที่  
  ตราไว้หุ้นละ 1,000 ปอนด์สเตอร์ลิง และ
* ส่วนเกินมูลค่าเท่ากับ 10,020.99 ปอนด์สเตอร์ลิง

1. รายละเอียดการเพิ่มทุนของ SSI UK จนถึง 31 ธันวาคม 2555

บริษัท นำเงินที่ได้จากการออกและเสนอขายหุ้นสามัญเพิ่มทุนไปลงทุนเพิ่มเติมดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| วันที่ | จำนวนเงิน  เพิ่มทุน  (USD) | อัตราแลกเปลี่ยน (USD/GBP) | จำนวนเงิน  เพิ่มทุน  (GBP) | จำนวนหุ้น  เพิ่มทุน  (หุ้น) | จำนวน  ทุนจดทะเบียน (GBP) | ส่วนเกินมูลค่าหุ้น (GBP) | หมายเหตุ |
| 16 พ.ย. 55 | 50,000,000.00 | 1.5873 | 31,500,031.50 | 31,500 | 31,500,000 | 31.50 | เงินจากการเสนอขายหุ้นให้แก่บุคคลในวงจำกัด ซึ่งไม่เป็นบุคคลที่เกี่ยวโยงกันของบริษัท  ครั้งที่ 1 |
| 21 พ.ย. 55 | 42,595,700.94 | 1.5915 | 26,764,499.49 | 26,764 | 26,764,000 | 499.49 | เงินจากการเสนอขายหุ้นสามัญเพิ่มทุนให้แก่บุคคลในวงจำกัด ซึ่งไม่เป็นบุคคลที่เกี่ยวโยงกันของบริษัท ครั้งที่ 2 และให้แก่ Vanomet ครั้งที่ 1 |
| 29 พ.ย. 55 | 28,856,891.82 | 1.5984 | 18,053,611.00 | 18,053 | 18,053,000 | 611.00 | เงินจากการเสนอขายหุ้นสามัญเพิ่มทุนให้แก่ Vanomet ครั้งที่ 2 และจาก Rights Offering |
| 3 ธ.ค. 55 | 16,800,000.00 | 1.6027 | 10,482,311.10 | 10,482 | 10,482,000 | 311.10 | เงินจากการเสนอขายหุ้นสามัญเพิ่มทุนให้แก่ Vanomet ครั้งที่ 3 |
| 20 ธ.ค. 55 | 125,000,000.00 | 1.6270 | 76,828,518.75 | 76,828 | 76,828,000 | 518.75 | เปลี่ยนค่าสินค้าเหล็กแท่งแบนจ่ายล่วงหน้าเป็นหุ้นเพิ่มทุน |
| 24 ธ.ค. 55 | 38,708,612.56 | 1.6182 | 23,920,783.93 | 23,920 | 23,920,000 | 783.93 | เงินจากการเสนอขายหุ้นสามัญเพิ่มทุนให้แก่ SVG และ SISH |
| **รวม** | **301,961,205.32** |  | **187,549,755.77** | **187,547** | **187,547,000** | **2,755.77** |  |

3) ทุนชำระแล้วของ SSI UK หลังการเพิ่มทุน

ภายหลังการเพิ่มทุนดังกล่าว SSI UK จะมีทุนชำระแล้วเพิ่มขึ้นเป็น 480,748,776.76 ปอนด์สเตอร์ลิง (หรือเทียบเท่า 774,970,267.70 เหรียญสหรัฐ) ประกอบด้วย

* ทุนจดทะเบียนเพิ่มขึ้นเป็น 480,736,000 ปอนด์สเตอร์ลิง โดยมีหุ้นจดทะเบียนจำนวน 480,736 หุ้น   
  มูลค่าที่ตราไว้หุ้นละ 1,000 ปอนด์สเตอร์ลิง และ
* ส่วนเกินมูลค่าหุ้นเพิ่มขึ้นเป็น 12,776.76 ปอนด์สเตอร์ลิง

ทั้งนี้ หุ้น SSI UK จำนวน 187,547 หุ้น มูลค่าที่ตราไว้หุ้นละ 1,000 ปอนด์สเตอร์ลิง ที่ได้มาจากการลงทุนเพิ่มเติมและหุ้นที่ได้รับจากการเปลี่ยนค่าสินค้าเหล็กแท่งแบนจ่ายล่วงหน้าข้างต้น รวมทั้งหุ้นที่จะได้รับจากการลงทุนเพิ่มใน SSI UK ในอนาคตนั้น จะถูกนำไปจำนำเป็นหลักประกันให้กับสถาบันการเงินผู้ให้สินเชื่อตามข้อกำหนดที่ระบุไว้ในสัญญาเงินกู้ต่อไป

**หุ้นกู้แปลงสภาพด้อยสิทธิของบริษัท**

ตามที่ที่ประชุมวิสามัญผู้ถือหุ้นครั้งที่ 2/2554 เมื่อวันที่ 22 กันยายน 2554 ได้อนุมัติการออกและเสนอขายหุ้นกู้แปลงสภาพด้อยสิทธิจำนวนไม่เกิน 2,250 ล้านบาท ให้แก่ผู้ถือหุ้นเดิมของบริษัทตามสัดส่วนการถือหุ้น และผู้ลงทุนโดยเฉพาะเจาะจงนั้น บริษัทได้เสนอขายหุ้นกู้แปลงสภาพด้อยสิทธิให้แก่ผู้ถือหุ้นเดิมรวม 1,650 ล้านบาท หรือเทียบเท่าประมาณ 52.55 ล้านเหรียญสหรัฐ (ณ อัตราแลกเปลี่ยนที่ 31.40 บาท ต่อ 1 เหรียญสหรัฐ) เมื่อวันที่ 23 พฤษภาคม 2555 และเสนอขายหุ้นกู้แปลงสภาพด้อยสิทธิแก่ผู้ลงทุนโดยเฉพาะเจาะจงรวม 600 ล้านบาท หรือหรือเทียบเท่าประมาณ 18.90 ล้านเหรียญสหรัฐ (ณ อัตราแลกเปลี่ยนที่ 31.74 บาท ต่อ 1 เหรียญสหรัฐ) เมื่อวันที่ 5 มิถุนายน 2555 โดยได้รับเงินเป็นจำนวนรวมทั้งสิ้น 2,250 ล้านบาท หรือประมาณ 71.4 ล้านเหรียญสหรัฐ โดยมีรายละเอียดดังต่อไปนี้

**1. หุ้นกู้แปลงสภาพด้อยสิทธิของบริษัท สหวิริยาสตีลอินดัสตรี จำกัด (มหาชน) ครั้งที่ 1/2555 ครบกำหนดไถ่ถอนปี พ.ศ.2558 (“หุ้นกู้แปลงสภาพด้อยสิทธิ ครั้งที่ 1/2555”)**

ประเภทของหุ้นกู้แปลงสภาพ : หุ้นกู้แปลงสภาพประเภทด้อยสิทธิ ชนิดระบุชื่อผู้ถือที่สามารถแปลงสภาพเป็น  
 หุ้นสามัญได้ และไม่มีหลักประกัน

จำนวนเงินรวม : 1,650,000,000 บาท

จำนวนหุ้นสามัญที่สำรอง : 1,650,000,000 หุ้น

ไว้เพื่อการแปลงสภาพ

อัตราการแปลงสภาพ : จำนวนเงินต้นของหุ้นกู้แปลงสภาพหารด้วยราคาแปลงสภาพ

การเสนอขายและการจัดสรร : เสนอขายแก่ผู้ถือหุ้นสามัญเดิมของบริษัท ตามสัดส่วนการถือหุ้น ในอัตรา จัดสรร 11,000 หุ้นสามัญเดิมต่อ 1 หน่วยหุ้นกู้แปลงสภาพ โดยเศษของหุ้นกู้  
 แปลงสภาพให้ปัดขึ้นเป็น 1 หน่วย

มูลค่าที่ตราไว้ : 1,000 บาทต่อหน่วย

ราคาเสนอขาย : 1,000 บาทต่อหน่วย

วันออกหุ้นกู้แปลงสภาพ : 23 พฤษภาคม 2555

อายุ : 3 ปี นับแต่วันออกหุ้นกู้แปลงสภาพ

อัตราดอกเบี้ย (Coupon) : ร้อยละ 3 ต่อปี

การชำระดอกเบี้ย : ชำระดอกเบี้ยในอัตราที่กำหนดไว้ โดยชำระทุกๆ 6 เดือน ชำระงวดแรกวันที่   
 23 พฤศจิกายน 2555

ระยะเวลาการใช้สิทธิ : ทุกวันทำการสุดท้ายของแต่ละไตรมาส (เดือนมีนาคม เดือนมิถุนายน เดือน  
รวมถึงวันใช้สิทธิครั้งแรก กันยายน และเดือนธันวาคม) โดยเริ่มตั้งแต่วันทำการสุดท้ายของเดือนมิถุนายน   
และครั้งสุดท้าย 2555 ไปจนถึงวันครบกำหนดไถ่ถอนหุ้นกู้ยกเว้นในช่วงระยะเวลาห้ามแปลง  
 สภาพ (Closed Period) ดังนั้น วันครบกำหนดการให้สิทธิครั้งสุดท้ายจะตรง  
 กับวันที่ 23 พฤษภาคม 2558 หรือ 3 ปี นับจากวันออกหุ้นกู้แปลงสภาพ

ราคาแปลงสภาพ : 1 บาทต่อหุ้น

การไถ่ถอนหุ้นกู้แปลง : ผู้ถือหุ้นกู้แปลงสภาพจะต้องแปลงสภาพหุ้นกู้แปลงสภาพทั้งหมดเป็นหุ้นสามัญ  
สภาพ ด้วยหุ้นสามัญแทน ของบริษัท ที่ราคาแปลงสภาพ ณ วันครบกำหนดไถ่ถอนหุ้นกู้แปลงสภาพ หาก  
การชำระด้วยเงินสด ณ วันครบกำหนดไถ่ถอนหุ้นกู้แปลงสภาพ ราคาตลาดของหุ้นสามัญของบริษัท  
 มีราคาเกินกว่าร้อยละ 110 ของราคาแปลงสภาพ

“ราคาตลาด” ในกรณีนี้หมายถึง ราคาตลาดถัวเฉลี่ยถ่วงน้ำหนักของหุ้นสามัญ  
 ของบริษัท ในตลาดหลักทรัพย์แห่งประเทศไทย ย้อนหลัง 15 วันทำการ  
 ติดต่อกันก่อนวันครบกำหนดไถ่ถอนหุ้นกู้แปลงสภาพ

ตลาดรองของหุ้นกู้แปลงสภาพ: บริษัทจะไม่นำหุ้นกู้แปลงสภาพเข้าจดทะเบียนในตลาดตราสารหนี้ (Bond   
 Electronic Exchange)

การไถ่ถอนหุ้นกู้แปลงสภาพ : ผู้ออกหุ้นกู้แปลงสภาพมีสิทธิซื้อคืนหุ้นกู้แปลงสภาพจากตลาดรองหรือแหล่ง อื่นๆ ได้ไม่ว่าในเวลาใดๆ ที่ราคาใดๆ ก็ได้ แต่หากผู้ออกหุ้นกู้แปลงสภาพทำ  
 คำเสนอซื้อคืนหุ้นกู้แปลงสภาพเป็นการทั่วไป ผู้ออกหุ้นกู้แปลงสภาพจะต้องทำ  
 คำเสนอซื้อคืนหุ้นกู้แปลงสภาพต่อผู้ถือหุ้นกู้แปลงสภาพทุกรายและจะต้องทำ  
 การซื้อคืนหุ้นกู้แปลงสภาพจากผู้ถือหุ้นกู้แปลงสภาพซึ่งประสงค์จะขายคืน  
 หุ้นกู้แปลงสภาพทุกรายอย่างเท่าเทียมกันตามสัดส่วนที่เสนอขาย

ผลการเสนอขาย : ผู้ถือหุ้นเดิมส่วนใหญ่สละสิทธิจองซื้อหุ้นกู้แปลงสภาพด้อยสิทธิ ครั้งที่ 1/2555 โดยมีผู้ถือหุ้นเดิมใช้สิทธิจองซื้อหุ้นกู้แปลงสภาพตามสิทธิและ/หรือจองซื้อเกินสิทธิเป็นจำนวนรวม 64 ราย คิดเป็นมูลค่ารวม 1,650,000,000 บาท

**2. หุ้นกู้แปลงสภาพด้อยสิทธิของบริษัท สหวิริยาสตีลอินดัสตรี จำกัด (มหาชน) ครั้งที่ 2/2555 ครบกำหนดไถ่ถอนปี พ.ศ.2560 (“หุ้นกู้แปลงสภาพด้อยสิทธิ ครั้งที่ 2/2555”)**

ประเภทของหุ้นกู้แปลงสภาพ : หุ้นกู้แปลงสภาพประเภทด้อยสิทธิ ชนิดระบุชื่อผู้ถือที่สามารถแปลงสภาพเป็น หุ้นสามัญได้ และไม่มีหลักประกัน

จำนวนเงินรวม : 600,000,000 บาท

จำนวนหุ้นสามัญที่สำรอง : 600,000,000 หุ้น

ไว้เพื่อการแปลงสภาพ

อัตราการแปลงสภาพ : จำนวนเงินต้นของหุ้นกู้แปลงสภาพหารด้วยราคาแปลงสภาพ

มูลค่าที่ตราไว้ : 1,000 บาทต่อหน่วย

ราคาเสนอขาย : 1,000 บาทต่อหน่วย

วันออกหุ้นกู้แปลงสภาพ : 5 มิถุนายน 2555

อายุ : 4 ปี 11 เดือน 18 วัน นับแต่วันออกหุ้นกู้แปลงสภาพ

อัตราดอกเบี้ย (Coupon) : ร้อยละ 3 ต่อปี

การชำระดอกเบี้ย : ชำระดอกเบี้ยในอัตราที่กำหนดไว้ โดยชำระทุกๆ 6 เดือน ชำระงวดแรกวันที่   
 23 พฤศจิกายน 2555

ระยะเวลาการใช้สิทธิ : ทุกวันทำการสุดท้ายของแต่ละไตรมาส (เดือนมีนาคม เดือนมิถุนายน เดือน  
รวมถึงวันใช้สิทธิครั้งแรก กันยายน และเดือนธันวาคม) โดยเริ่มตั้งแต่วันทำการสุดท้ายของเดือนมิถุนายน   
และครั้งสุดท้าย 2555 ไปจนถึงวันครบกำหนดไถ่ถอนหุ้นกู้ยกเว้นในช่วงระยะเวลาห้ามแปลง  
 สภาพ (Closed Period) ดังนั้น วันครบกำหนดการให้สิทธิครั้งสุดท้ายจะตรง  
 กับวันที่ 23 พฤษภาคม 2560 หรือ 4 ปี 11 เดือน 18 วัน นับจากวันออกหุ้นกู้  
 แปลงสภาพ

ราคาแปลงสภาพ : 1 บาทต่อหุ้น

ตลาดรองของหุ้นกู้แปลงสภาพ: บริษัทจะไม่นำหุ้นกู้แปลงสภาพเข้าจดทะเบียนในตลาดตราสารหนี้ (Bond   
 Electronic Exchange)

ข้อจำกัดการโอน : การโอนหุ้นกู้แปลงสภาพไม่ว่าทอดใดๆ โดยให้จำกัดอยู่เฉพาะในกลุ่มผู้ลงทุน  
 โดยเฉพาะเจาะจงจำนวนไม่เกิน 10 ราย เว้นแต่เป็นการโอนทางมรดก

**หมายเหตุ**

1. เมื่อวันที่ 29 มิถุนายน 2555 ได้มีผู้ถือหุ้นกู้แปลงสภาพด้อยสิทธิ ครั้งที่ 1/2555 จำนวน 2 ราย แจ้งความจำนงในการใช้สิทธิแปลงสภาพหุ้นกู้แปลงสภาพเป็นหุ้นสามัญ จำนวนรวม 152,595 หน่วย รวมเป็นเงินทั้งสิ้น 152,595,000 บาท โดยหุ้นกู้แปลงสภาพ 1 หน่วย มูลค่า 1,000 บาท แปลงสภาพเป็นหุ้นสามัญได้ที่ราคาแปลงสภาพ 1 บาทต่อ 1 หุ้นสามัญ หรืออัตราแปลงสภาพ 1 หน่วยหุ้นกู้แปลงสภาพต่อ 1,000 หุ้นสามัญ โดยหุ้นกู้แปลงสภาพดังกล่าวได้แปลงสภาพเป็นหุ้นสามัญเพิ่มทุนของบริษัท จำนวนรวม 152,595,000 หุ้น มูลค่าที่ตราไว้หุ้นละ 1 บาท โดยบริษัทได้ดำเนินการจดทะเบียนเพิ่มทุนชำระแล้วเรียบร้อยแล้ว เมื่อวันที่ 3 กรกฎาคม 2555 ทั้งนี้ ไม่มีผู้ถือหุ้นกู้แปลงสภาพด้อยสิทธิ ครั้งที่ 2/2555 ใช้สิทธิแปลงสภาพ ดังนั้น จึงทำให้ ณ วันที่ 3 กรกฎาคม 2555 หุ้นกู้แปลงสภาพด้อยสิทธิ ครั้งที่ 1/2555 มีจำนวนคงเหลือ 1,497,405 หน่วย คิดเป็นมูลค่าคงเหลือ 1,497,405,000 บาท หุ้นกู้แปลงสภาพด้อยสิทธิ   
ครั้งที่ 2/2555 มีจำนวนคงเหลือ 600,000 หน่วย คิดเป็นมูลค่าคงเหลือ 600,000,000 บาท รวมเป็นหุ้นกู้แปลงสภาพของบริษัท คงเหลือจำนวน 2,097,405 หน่วย คิดเป็นมูลค่าคงเหลือทั้งหมดเท่ากับ 2,097,405,000 บาท

2. เมื่อวันที่ 24 ธันวาคม 2555 บริษัท ได้ซื้อคืนหุ้นกู้แปลงสภาพด้อยสิทธิ ครั้งที่ 2/2555 จำนวน 600,000 หน่วยจาก Vanomet AG ในราคาซื้อคืนสุทธิ 835.945205 บาท ต่อ 1 หน่วย คิดเป็นมูลค่าซื้อคืนสุทธิรวม (ไม่รวมดอกเบี้ยงวดแรก) เท่ากับ 501,567,123 บาท เรียบร้อยแล้ว

**ข้อตกลงระหว่างผู้ถือหุ้นรายใหญ่ที่มีผลกระทบต่อการออกและเสนอขายหลักทรัพย์**

-ไม่มี-

**พันธะผูกพันของบริษัท เกี่ยวกับการออกหุ้นในอนาคต**

-ไม่มี-

**(2) ผู้ถือหุ้น**

รายชื่อและสัดส่วนการถือหุ้น 10 อันดับแรก ตามมาตรา 258 การออกเสียงในทางเดียวกัน ณ วันปิดสมุดทะเบียน  
ผู้ถือหุ้นครั้งล่าสุด เมื่อวันที่ 19 ตุลาคม 2555 เพื่อสิทธิในการจองซื้อและได้รับการจัดสรรหุ้นสามัญเพิ่มทุนสำหรับผู้ถือหุ้นเดิมของบริษัทตามสัดส่วนจำนวนหุ้นที่ผู้ถือหุ้นแต่ละรายถืออยู่ (Rights Offering)

|  |  |  |
| --- | --- | --- |
| **ชื่อผู้ถือหุ้น** | **ณ วันที่ 19 ตุลาคม 2555** | |
| **จำนวนหุ้นที่ถือ** | **ร้อยละของจำนวน**  **หุ้นทั้งหมด** |
| 1. กลุ่มสหวิริยา | 6,439,062,106 | 35.116 |
| 2. VANOMET HOLDING AG | 2,805,250,141 | 15.299 |
| 3. THE BANK OF NEW YORK (NOMINEES) LIMITED A/C 5100 | 760,532,020 | 4.148 |
| 4. บริษัท ไทยเอ็นวีดีอาร์ จำกัด | 336,666,309 | 1.836 |
| 5. SIX SIS LTD | 261,464,000 | 1.426 |
| 6. CITIBANK NOMINEES SINGAPORE PTE LTD-UBS AG ZURICH  7. นายกิติชัย เตชะงามเลิศ  8. นายโกมล จึงรุ่งเรืองกิจ  9. นายวิทิต พงศ์พิโรดม  10. นายประทีป ตั้งมติธรรม | 251,596,219  204,000,000  199,151,800  175,501,000  169,716,980 | 1.372  1.113  1.086  0.957  0.926 |

หมายเหตุ **กลุ่มสหวิริยา ประกอบด้วย**  **สัดส่วนการถือหุ้น**

**1.1 บริษัท เครือสหวิริยา จำกัด** ประกอบธุรกิจร่วมลงทุน **ร้อยละ 28.273**

ผู้ถือหุ้นรายใหญ่ประกอบด้วย

(1) นายวิน วิริยประไพกิจ ถือหุ้นอยู่ร้อยละ 47.14

(2) นางธีรรัตน์ คุณัตถานนท์ ถือหุ้นอยู่ร้อยละ 30.90

(3) นายปิยะ วิริยประไพกิจ ถือหุ้นอยู่ร้อยละ 20.95

(4) อื่นๆ ถือหุ้นอยู่ร้อยละ 1.01

**1.2 บริษัท สหวิริยา อินเตอร์ สตีล โฮลดิ้งส์ จำกัด** **ร้อยละ 4.662**

(เดิมชื่อ บริษัท เอส เอส วี แอทเซท จำกัด) ประกอบธุรกิจร่วมลงทุน

ผู้ถือหุ้นรายใหญ่ประกอบด้วย

(1) บริษัท เครือสหวิริยา จำกัด ถือหุ้นอยู่ร้อยละ 97.89

(2) บริษัท เคพี แคปปิตอล จำกัด ถือหุ้นอยู่ร้อยละ 1.93

(3) อื่นๆ ถือหุ้นอยู่ร้อยละ 0.18

**1.3 นางศิริกุล วิริยประไพกิจ เบนดิ** **ร้อยละ 1.590**

**1.4 นางสาวกนกวลี วิริยประไพกิจ** **ร้อยละ 0.280**

**1.5 นางกฤษณา วิริยประไพกิจ**  **ร้อยละ 0.169**

**1.6 นางธีรรัตน์ คุณัตถานนท์**   **ร้อยละ 0.141**

**1.7 นางประภา วิริยประไพกิจ**  100 หุ้น

**1.8 นายวิทย์ วิริยประไพกิจ**  100 หุ้น

**รวมสัดส่วนการถือหุ้นในบริษัท ร้อยละ 35.116**

|  |
| --- |
| ผู้ลงทุนสามารถดูข้อมูลที่เป็นปัจจุบันได้จากเว็บไซต์ของบริษัท (http://www.ssi-steel.com) ก่อนการประชุมสามัญผู้ถือหุ้นประจำปี |

**ข้อจำกัดการถือหุ้นของชาวต่างชาติ**

บริษัทมีข้อจำกัดการถือหุ้นของบุคคลต่างด้าว (Foreign Limit) ไว้ร้อยละ 49 ของทุนชำระแล้ว โดย ณ วันที่   
28 ธันวาคม 2555 มีบุคคลต่างด้าวถือหุ้นของบริษัทร้อยละ 37.78

**(3) นโยบายการจ่ายเงินปันผล**

บริษัทมีนโยบายที่จะจ่ายเงินปันผลจากงบการเงินเฉพาะกิจการในอัตราไม่ต่ำกว่าร้อยละ 25 ของกำไรสุทธิหลังหักภาษีเงินได้ สำรองตามกฎหมาย และสำรองอื่นๆ ในแต่ละปี อย่างไรก็ตาม การจ่ายเงินปันผลจากงบการเงินเฉพาะกิจการดังกล่าวจะขึ้นอยู่กับภาวะเศรษฐกิจ กำไรจากการดำเนินงาน แผนการลงทุน เงื่อนไขสัญญาต่างๆ และความเหมาะสมอื่นๆ ทั้งในปัจจุบันและอนาคต

มติคณะกรรมการบริษัทที่อนุมัติให้จ่ายเงินปันผลจากงบการเงินเฉพาะกิจการนั้น ให้นำเสนอเพื่อขออนุมัติจากที่ประชุมผู้ถือหุ้น เว้นแต่เป็นการจ่ายเงินปันผลระหว่างกาล ให้คณะกรรมการบริษัทมีอำนาจอนุมัติให้จ่ายเงินปันผลจากงบการเงินเฉพาะกิจการได้แล้วให้รายงานให้ที่ประชุมผู้ถือหุ้นทราบในการประชุมคราวต่อไป

สำหรับนโยบายการจ่ายเงินปันผลของบริษัทย่อยให้แก่บริษัท บริษัทไม่ได้กำหนดอัตราส่วนในการจ่ายไว้แต่อย่างใด ขึ้นอยู่กับผลประกอบการของแต่ละบริษัทย่อย และคณะกรรมการของบริษัทย่อยนั้นๆ จะพิจารณาจ่ายเงินปันผลเป็นกรณีไป

ในปี 2555 ที่ประชุมสามัญผู้ถือหุ้นครั้งที่ 23 เมื่อวันที่ 27 เมษายน 2555 ได้มีมติอนุมัติให้งดเว้นการจ่ายเงินปันผลสำหรับผลการดำเนินงานประจำปี 2554 เนื่องจากกำไรสะสมรวม ณ วันที่ 31 ธันวาคม 2554 หลังหักกลบยอดส่วนต่ำกว่ามูลค่าหุ้นสามัญแล้ว มีจำนวนไม่เพียงพอต่อการจัดสรรเพื่อการจ่ายเงินปันผลให้แก่ผู้ถือหุ้นได้